
JAUNAJAI KARTAI ZiNOTINA. 


Per septynioliką laisvo ir savarankaus gyvenimo metų 
lietuvių tauta susikūrė daug visokių gerybių, apie kurias ne- 
laisvės amžiais tik svajoti tegalėjo. Dar kartą pasitvirtino 
dėsnis, kad tautos nepriklausomybė yra pirmoji ir pagrindinė 
jos visokiariopo gerbuvio sąlyga. 

Lietuvos jaunoji karta augo ir brendo laisvės saulutės gai- 
vinama, ji rusų ar vokiečių jungo ant savo pečių nepatyrė, 
jai ir kovų už nepriklausomybę laikotarpis dažniausiai tik iš 
knygų ir tėvelių pasakojimų težinomas. Jauniesiems dažnai 
sunku ir įsivaizdinti, kaip Lietuva galėjo būti kitų groboniškų 
tautų pavergta, apiplėšta ir išniekinta. Juk laisvai tvarkytis — 
tai kiekvienos tautos prigimtoji teisė. Juk būtų neteisinga ir 
nežmoniška, pasinaudojant fizine pergale, surišti kitam rankas 
ir kojas, užčiaupti burną ir pasisavinti jo gerybes. 

O tačiau taip yra buvę. Lietuvių tauta ilgus amžius buvo 
svetimųjų parblokšta, lietuvių tauta labai brangiai už šių dienų 
laisvę mokėjo. Mūsų tautos pavergimo ir išsivadavimo prie- 
žastis ir aplinkybes turėtų gerai pažinti mūsų jaunoji karta, 
nes kitaip sunku būtų suprasti tikroji laisvės vertė. 

Kai kas lietuvių tautos pavergimą aiškina vien kaimyninių 
tautų groboniškumu. Tai būtų klaidingas to painaus klausim o 
prastinimas. Kad Lietuva, kitados viena galingiausių Europos 
valstybių, vėliau buvo ilgiems amžiams netekusi laisvės, tai 
nevien jos kaimynų groboniškumas nulėmė. Cia veikė daug 
priežaščių. Tačiau bene daugiausia čia bus lėmęs mūsų di- 
duomenės išsigimimas. Kai mūsų bajorija, kurios rankose tuo- 
met buvo mūsų valstybės ir tautos vairas, išsižadėjo savo 
didžiųjų protėvių kalbos ir pamėgo svetimuosius tuščiavidurius 

blizgučius —tai ir žlugo mūsų tuometinė galybė ir garbė, nes 
liaudis dar nebuvo pasiruošusi perimti tautos likimą į savo ran- 
kas. Mūsų kaimynai tik pasinaudojo mūsų pačių nupuolimu. 

Kai medžias viduj sveikas, tai jokios audros jo neįveikia, 
o kai vidų pradeda ėsti kirminas, tai ir paprastam vėjui ne- 
pajėgia atsispirti. Taip buvo ir su senovės Lietuva. Lietuvių 
diduomenės širdysna įsibrovė išsigimimo kirminas, o nuo to 
sumažėjo ir Lietuvos atsparumas kaimynų groboniškiems 
puolimams. 


Nepr. Lietuvos vyriausias kūrėjas, pirmasis ir dabartinis Valstybės 
Prezidentas, lietuvių tautos vadas Antanas Smetona su savo šeima. 


Taip pat būtų klaidinga manyti, kad lietuvių tautos išsi- 
vadavimas, tai tik pasinaudojimas engėjų galybės susmukimu. 
Iš tikrųjų gi Lietuvos laisvė—tai ilgaamžio tautos troškimo ir sun- 
kių kovų vaisius. Tiesa, didysis karas ir Rusijos bei Vokietijos 
vidaus suirutės sudarė gerą progą stoti atviron kovon už ne- 
priklausomybę ir pagreitino Lietuvos atsikėlimą. Bet jeigu lie- 
tuvių tautą nebūtų laisvės amžiais troškusi, už ją kovojusi ir 
nebūtų nepriklausomybės karams pasiruošusi, tai ir visiškas 
engėjų susmukimas nebūtų Lietuvai laisvės grąžinęs. 

Juk didysis karas ir kariaujančių didžvalstybių nusilpimas 
atnešė tų pačių galimybių ir daugeliui kitų pavergtų tautų, o 

tačiau tik reta tų tautų sugebėjo savo nepriklausomą valstybę 
sukurti. Ir šiandie pasaulyje daugiau yra tautų pavergtų negu 
nepriklausomų. Mat, kaip patyrimas rodo, laisvę sugeba at- 
gauti ir ją apginti tik tos tautos, kurių sūnūs laisvės troškimą 
savo širdyse išugdė ir, lemiančiai kovai atėjus, savo gyvasties 
nepagailėjo. 

Sviesios ir susipratusios tautos paprastai nebūna paver- 
giamos, o jeigu ir prarands laisvę, tai tik trumpam. Mat, kai 
žmogaus dvasia laisva, tai jokios fizinės priemonės jo nepa- 
vergs. Ji galima tik trumpam laikui parblokšti, bet jis prie 
pirmos progos ir vėl išsivaduos. 

Taip pat ir mūsų tauta šviesos keliu laisvėn žygiavo. Kai 
tik lietuvis valstietis išsivadavo iš savo nutautėjusių ponų bau- 
džiavos, tuoj ėmė šviestis ir savo tautai laisvės siekti. Juk 
slaptas lietuviškų raštų gabenimas iš Prūsų, slaptos lietuviš- 
kos mokyklos, slapti susirinkimai ir suvažiavimai, o paskui 
teismai, kalėjimai ir Sibiras, — tai viena, ilga, sunki kova už 
Lietuvos laisvę, tai naujosios Lietuvos atgimimas. Kai išmušė 
visiško išsivadavimo valanda, tai nors dar nevisi, bet jau dau- 
gelis tautiečių buvo šviesūs ir laisvam gyvenimui pasiruošę. 
Jie ir atstatė Nepriklausomą Lietuvą. 

Dabar džiaugiasi savo tautos laimėjimais kievienas lie- 
tuvis, ar jis savo nepriklausomos valstybės sienose ar kur ki- 
tur gyventų, nes tautos didieji laimėjimaikiekvienam tautiečiui 
brangus. Tesidžiaugia tais laimėjimais ir jaunoji karta ir te- 
prisimena ta proga vyresniųjų tvirtinimą, kad nelaisvės jungas 
tikrai sunkus ir kad kova už laisvę reikalauja daug aukų, 
o kartu teisąmonina sau, kad visos tautos gerybės pamažu 
pereis jaunosios kartos rankosna ir kad jai tas gerybes reikės 


saugoti ir papildyti. ae 
L. ULAZAS. G 
Vai kada laimužės deivė Šiandie niuri mūs' padangė, 
Ir mūs šalį aplankys, Vargas švaistosi ūkuos... 
O Saulutė lyg keleivė Tėviškėlė mano brangi, 
Tamsius ūkus išsklaidys? Kas mūs kančias surokuos... 


Kas primins laikus senovės 
Ir vardus mūs karžygių, 
Kas dėl mūs tautos gerovės 
Negailės aukų brangių... 

Nemokam vertint brangenybių. 


Iš: senų senovės pasaulyje viešpatauja neužrašytas, giliai ismigęs 
žmonių širdyse prigimties įstatymas, įsakantis gerbti brangius daiktus 
ir asmenis. Kasdieniam gyvenime lengva pastebėti, kad juo vertinges- 
nis koks nors daiktas, ar daugiau nusipelnęs asmuo, tuo labiau ji 
brangina ar gerbia. Ąuksą, pinigus, dokumentus zr šiaipvertenybes pa- 
prastai deda saugiausion vieton. Nusipelniusiems asmenims reiškia pa- 
garbą, nuolankumą, rengia jų garbei susirinkir.us, akademijes. 

Visų brangiausias kiekvieno žmogaus turtas ir didžiausia brange- 
nybė yra gimtoji kalba. Tačiau dar nevisi mūsų tautiečių tinkamai su- 
pranta ir nevisi reiškia tinkamos pagarbos savajai kalbai. 

Gera yra mokėti svetimųjų kalbų, jomis, reikalui esant, naudotis, 
bet nevalia nebranginti savosios. 

Labai dažnai tenka matyti turguj, šventoriuj ar kitur sustoju- 
sius jaunimo būrelius. Vieni jų kalba gražia gimtąja kalba, kiti gi ke- 
verzuoja svetima, visai jos nemokėdami. Atsitinka dar blogiau. Tik ką 
lietuvių būrelis kalbėjosi sava kalba, priėjo prie jų vienas vienintelis 
svetimtautis, tuoj visi pradeda kalbėti, mokėdami ir nemokėdami, to 
svetimtaučio kalba. Cia yra neleistinas prasižengimas prieš savąją kal- 
bą. Tegul jis vienas prisitaiko prie visų, o ne visi prie vieno. Pasitaiko 
ir tokių šeimynų, kurios tarpusavy visą laiką kalbasi lietuviškai, o kaip 
tik ateina koks nors svetimas, tuoj ima laužyti svetimąją kalbą. 

Kiekvienas susipratęs tautietis gerbia ir aukština savąją kal- 
bą, todėl ir mes visuomet ir visur turime kalbėti tik savo gimtąja kal- 
ba, kuri yra viena seniausių ir gražiausių visoj Europoj. 

Visi privalėtum žinoti, kad lietuvių kalba turi visas pilietines tei- 
ses ir mūsų krašte. Švenčionių aps. ir Valkinykų vals. Vil.-Trakų aps. 
įstatymais numatyta, kad turime teisę visosna valdiškosna įstaigosna 
net prašymus rašyti lietuviškai ir gauti lietuviškai atsakymą. Valdininkai 
turi priimti tokius prašymus ir kalbėtis su lietuviais lietuviškai. 

Gimtosios kalbos vartojimas yra didžiausia žmogaus teisė, ku- 
rios niekas negali atimti bei išplešti. Zmogus gali visko netekti: turto, 
šeimynos, namų, asmeniškos laisvės, bet jo kalba visuomet pasiliks su 
juo. Kartu vargs, kartu kentės ir skirsis su žmogumi tik nutrūkus jo 
gyvybės siėlui. 

Tad tebūna didžiausia pareiga viso mūsų jaunimo kuo daugiausia 
reikšti pagarbos gimtajai kalbai ir visur kovoti dėl jos teisių, nes gim- 
toji kalba brangiausias lietuvio turtas. Mokėkim vertint tą savo bran- 
genybę. ją A. Rim. 

V. KUOLAITIS. sa 
a Širdies skausmas. 


Dažnai didis skaumas man širdį kankina, 
Bežiūrint į tokį lietuvį, 

Kurs protėvių kalbą po kojomis mina 
Ir svetimą gaudo liežuvį. 


Jei kas del blizgučių, ar tai dėl skatiko 
Nenori lietuviu vadintis, 

Tam niekšo ir išgamos vardas beliko, 
Tam gėdoj teks akys skandinti, 

Sodžiaus idėjų beieškant. 


Kiekvienas kūrybinis visuomenės judėjimas, kuris nori tikrai reali- 
zuoti savo programą ir užsibrėžtą tikslą atsiekti, yra nepatenkintas da- 
bartinė padėtimi. Tas reiškinys reikia nagrinėti sąryšyj su tos padėties 
pagrindu, Įvairios visuomeninės idėjos, programai atsiranda kaipo suma 
reikalavimų ir troškimų iškilusių žmonių masėj. Tuos norus ir pagei- 
davimus įsąmonina veikliausi, gabiausi ir turintieji organizacinius gabu- 
mus visuomenės vienetai. Todėl kiekviena visuomenė turi savo idėjinę 
avangardą. 

Vilniaus krašto lietuviško sodžiaus avangardą sudaro jos organi- 
zuotas jaunimas. Jis atstovauja tūkstantines sodžių mases, kurios var- 
gingai kovoja su kietu gyvenimu už būvį ir stengiasi pakeisti nepalankią 
ligšiolinę likimo istoriją. Kokios tad yra mūsų sodžiaus idėjos, kokius 
visuomeninius tikslus nori jis atsiekti? 

Tautos Vadas Antanas Smetona Lietuvos Nepriklausomybės šventės 
proga kalba į tautą per radio. Prie jo stovi krašto apsaugos ministeris 
generolas Šniukšta ir adjutantas majoras Šakmanas. 


Viena svarbesnių tokių problemų yra žemė. Atitinkamas žemės 
kiekis yra mūsų sodiečio tikslas, su kuriuo susiję yra jo instinktai ir 
jausmai, kurie amžių bėgyje vystėsi. Sis klausimas yra sodiečio — žem- 
dirbio laikomas svarbiausiu ir todėl jis turi įtaką visam žmogaus būdui 
ir psichikai. Cia taip pat prisideda kitas reikalavimas, kad žemė reikia 
atitinkamiau išnaudoti. Ir tuo klausimu sodiečiai jau pradeda rūpintis. 
Neatsižvelgiant į sunkmetį, nežiūrint to, kad žemės gaminių kainos yra 
labai žemos, ūkio kultūra jau vystosi, daugelyje vietų jau organizuojasi 
ūkio rateliai. 

Svarbiausia mūsų sodžiaus idėja tai noras, troškimas mokslo, žinių, 
organizacinio gyvenimo. Ir čia kuriasi naujas mūsų šviesaus jaunuolio 
tipas, kartu keisdamas ir mūsų liaudies kultūrą. Ligšiolinė liaudies kul- 
tūra turi savyje daug originalių ir gražių elementų, tačiau dabartinė 

karta jaučia, kad į tą kultūrą turėjo daug įtakos baudžiavos ir nelaisvės 
laikotarpis ir todėl turi ji ir daug neigiamų savybių, kaip nusižemi- 
nimas, baimė ir pan. Šiandien vietoj tų baudžiavos palikimų turi vystytis 
naujos dvasinės vertybės. Sių dienų pažiūros vystosi naujų faktų ir 
idėjų akyvaizdoje: nepriklausomos valstybės sukūrimas, atgimimas tau- 
tinės srovės — visa tai daro įtaką naujos kultūros vystimuisi. Sodžius 
dabar pergyvena lyg emancipacijos etapą, jis nori žiniomis ir išsilavi- 
nimu prilygti Vakarų Europos sodžiui. Todėl šiame laikotarpyje sodžius 
reikalauja daug inteligentinių jėgų, kurios nurodytų sodiečiams tikslus, 
kokių jie turi siekti, sudarytų jiems darbų programą ir skintų takus, 
kokiais reiks sodžiaus jaunuoliui eiti. 

Kalbėdami apie sodžiaus inteligentiją, suprantame dvi žmonių gru- 
pes: vieną kilusią iš sodžiaus, kuri studijavo mieste, atsiekė ten atitin- 
kamą mokslo laipsnį, pasisėmė sau reikalingų žinių, bet paskiau nenu- 
traukė su sodžium, sugrįžo atgal į tėviškę ir pasisakė, jog jų darbas 
jungiasi su sodiečio darbu. Kita sodžiaus inteligentų grupė tai sava- 
moksliai, kurie dirbdami visuomeninėse organizacijose išsilavino ir yra 
dabar sodžiaus vairuotojais. Šios dvi inteligentų grupės privalo sudaryti 
vieną. Abudu juos jungia bendra idėja, abudu dirba bendram visuome- 
nės labui, 

Kalbėdami apie pirmą inteligentų grupę, turime omenyje ypač mo- 
kytojus. Nors jų skaičius paskutiniu laiku labai sumažėjo, bet jų vaidmuo 
dar žymus. Mokykla ruošia darbininkus, kurie paskiau turės veikti ir 
vadovauti jaunimo organizacijose. Mokykla ne tik lavina, bet taip pat 
išdirba žmogaus charakterį. Iki šiol dar neatkreipta dėmesio į pomo- 
kyklinio amžiaus jaunuolių auklėjimą ir mokinimą. 14 metų jaunuolis, 
baigęs liaudies mokyklą, paliekamas yra likimui, nustojama vystyti jo 
galios, k rioms buvo duota pradžia liaudies mokykloje. Jaunuolis, ne- 
tekęs mokyklos globos, užmiršta, ką mokėjo arba patenka kenksmingos 
visuomenei srovės įtakon. Taip ir nueina veltui visi liaudies mokyklos 
darbo vaisiai. Šiuo klausimu turėtų susirūpinti mūsų švietimo organi- 
zacijos, mokytojai, o taip pat ir pats sodžiaus jaunimas. Tuo galėtų 
susirūpinti Šv. Kazimiero draugijos skyriai, kurių svarbiausias tikslas 
yra auklėti ir globoti jaunimą. Šis auklėjimas turėtų atitinkamą krypti: 
pripratinti sodžiaus jaunimą prie savarankaus lavinimosi; organizuojant 
sodžiuje vakarus ir kitas kultūringas pramogas, reikia įtraukti ir pomo- 
kyklinio amžiaus jaunimas; galima net būtų įsteigti atskirą 14—20 metų 
amžiaus artistų sekciją, kad jie pradėtų prasti prie organizacinio darbo. 

Taip paviršutinai atrodo mūsų atgimusio sodžiaus idėjos ir kai 
kurios jo veikimo gairės. Svarbiausias, žinoma, uždavinys yra tų idėjų 
ir troškimų įgyvendinimas, o tą galės atlikti tik pats gerų norų, pastangų 
ir darbo kupinas jaunimas. 


A. J. 

JĖZAUS TARNAITĖ. 
Globok mūs Lietuvą. 


Grąžino Viešpats laisvę mums, Maitink mūs dangišku penu: 
Nelaisvėj kenčiantiems sūnums, Švenčiausiu Kūnu ir Krauju, 
Džiaugsmu tad skamba Jam varpai Ir sielas gelbėk nuo mirties, 

Ir kyla giesmės Jam už tai. Jas glausk prie dieviškos širdies. 
Giedok, širdie, siela giedok! Mes Tau tarnausim visados, 
Jam visa visa paaukok, Valdove meilės ir tiesos, 
Mylėk Ji, garbink, Jam dėkok Golgotoj, Taboro kalne 
Ir Jo maldauti nenustok: Mes seksim, Viešpatie, Tave. 


Globok mūs Lietuvą, globok! 
Giedok, širdie, siela giedok! 


Buk mūs Karalium, mūs Vadu — Jam visa visa paaukok, 

Mes klystam, mirštam veik badu Mylėk Ji, garbink, Jam dėkok 
Be Tavo kelrodžio šviesos, Ir Jo maldauti nenustok: 

Be Tavo tėviškos globos. Globok mūs Lietuvą, globok! 


VDBDVUAB0VA€-AJVUAUAVALFALFAFHLFAFAVAFAVAVA0A 
Ryžtumas ir ištvermė. 


Ryžtumas ir ištvermė yra tas užburtas raktas, kuris atidaro visas 
duris. 

Nieko nėra, ko nepadarytų ryžta ištvermė. Ji yra išlyginusi sun- 
kiausias skolas, silpnas moteriškes ji yra padariusi tokiomis stipriomis, jog 
jos išgelbėdavo saviškiams tėvynę. Ji atsistodavo prieš spragą ir nelai- 
minguose atvejuose arba sunkiuose laikuose tūkstančius išgelbėdavo 
nuo sunykimo ir prapulties. Neturtingiems vaikams ir merginoms ji pa- 
dėdavo surasti kelią į geriausias mokyklas ir gauti tarnybą. Ji luošiems 
yrą suteikusi jėgos išmaitinti senus, palėgusius tėvus. Ji yra kalnus 
pergręžusi, upes tiltais nustačiusi ir žemynus povandeniniais laidais su- 
jungusi. Ji yra radusį naujus žemynus ir didžiausius mūšius laimėjusi. 

Ligšiol nieko nerasta, kas galėtų šitą jėgą atstoti. Apšvietimas, 
turtai, įtaka, prigimtos, šaunios įpatybės — niekas negali jai prilygti. 

Ryžta ištvermė yra pažymys visų tų žmonių, kurie padaro ką nors 
didelio. Jie, gal būt, turi kai kurių trūkumų, savotiškumų ir silpnybių, 
bet šis vienas savumas yra jiems visiems bendras. Nei didžiausias dar- 
bas, nei milžiniškiausia sunkenybė jų negąsdina: jie viską išlaiko, kas 
beatsitiktų, nes tai yra didumo esmė. 

Daugelis žmonių, turėjusių gyvenime pasisekimo, pasiekė jo labiau 
pasiryžimo, nekaip pinigų dėka: ryžta ištvermė dažnai yra nuveikusi 
didžiausią neturtą, nepaisydama net ligoto kūno. 

Kai kuriems žmonėms nepasisekimas reiškia kaip visiškai pralai- 
mėtą karą. Ne taip žmogui su ryžta ištverme, su tvirta valia kietai iš- 
laikyti, kuris pralaimėjimų visai nepripažįsta. Kas jaučiasi esąs paskir- 
tas galutiniam laimėjimui, tas nė apie veną pralaimėjimą nemano, kad 

jis būtų lemiamos reikšmės, bet jo jėga ir ištvermė auga dar per ne- 
pasisekimus, kol ji pagaliau pralaužia kelią pro visas kliūtis. 

Gal matei tokių žmonių, kurie visai nesupranta, kas yra atgal 
trauktis, kurie pusiau juokdamies, pusiau jnirše tik tada kimba kaip 
reikiant, kai jiems kas nors nepavyko, kurie visiškai nepažįsta žodžių 
„neimanoma“ ir „aš to negaliu“, kuriems jokia nelaimė neatima geros 
nuotaikos, Jei tau teko tokį matyti, gali sakyti, kad tu matei tikrą vy- 
rą, laimėtoją, valdovą! 

Be ryžtumo ir drąsos joks žmogus nėra dar didelių daiykų pada- 
res. Zinoma, kas bijosi rizikuoti, kas negali padaryti aukos ir atsisa- 
kyti nuo nereikalingų užgaidų, tas nepasieks didelių dalykų. 

Nepriklausomos Lietuvos kariuomenės paradas Kaune Teutos šventę 
švenčiant. Vaizdely matom skubiai žygiuojančią artileriją, visomet pa- 
siruošusią Lietuvos laisvę ginti. : 


Jei tu jauti pagundą nuo ko nors atsitraukti, kad tau atrodo per 
sunku, tai įsidėk į galvą: tai yra pavojingiausias, lemiamasis akimir- 
ksnis tavo gyvenime. Visi didieji žygiai, padarytieji istorijoje, yra atlikti 
vyrų, kurie čiupo toje vietoje, kur kiti pasibaidė. Nepasisekimas yra iš- 
tvermės ir geležinės valios paskutinis mėginimas; jis arba sunaikina 
gyvenimą arba jį dar labiau sustiprina. 

Pasakojamas toks atsitikimas apie vieną darbdavį, kuris turėjo 
išsirinkti pasiuntinį iš trisdešimts pasisiūliusių berniukų: 

— Štai taikinys ir štai sviedinys. Noriu pamatyti, kuris iš septy- 
nių metymų daugiau sykių pataikys. 

Nepataikė nė vienas. 

-— Ateikite rytoj, pamatysiu, gal geriau pataikysit, — pasakė darb- 
davys. 

Rytojaus dieną teatėjo tik vienas berniukas, norįs pamėginti. Ir, 
žiūrėkit, jis kiekvieną kartą pataikė į vidurį. 

— Kaip tai išmokai? — paklausė žmogus nustebes. 

— Aš labai norėjau gauti tarnybą, kad galėčiau padėti sergančiai 
motinai, ir todėl per visą naktį daržinėje mėčiau į taikinį. 

Ir minėti nebereikia, kad tas berniukas buvo tarnybon priimtas. 
Nes jis parodė, kad moka ištvermingai siekti tikslo. Jis nepabūgo pir- 
mo nepasisekimo, kaip 29 kiti jo draugai. 

Kiek pradėtų gražių sumanymų lieka teįpusėtų, kad nėra ryžtos 
ištvermės ir pristinga pradžioje parodyto užsidegimo. Kaip lengva yra 
užsidegimo karštyje pradėti ką nors didelio:tam nedaug tereikia ir ne- 
dera ką nors vertint pagal skaičių dalykų, kuriuos jis pradeda. Lenktynių 
arklio nevertiname pagal greitį, kuriuo jis pradeda bėgti, bet pagal tai, 
kaip greit jis atbėga prie tikslo, vadinasi, pagal jo tesėjimą. 

Mokėjimas savo žygius išvaryti lig pat galo, padaryti visiškai to- 
bulai, yra žmogaus charakterio mėginimas, egzaminas. Bet šita dorovė, 
deja, nėra per dažna pasaulyje. Gana daug esti tokių, kurie suglaustose 
eilėse eina drauge, kurie tvirtai žengia pirmyn, ko! girdi muziką, bet 
kaip tik eilės išsisklaido ir tenka vienam laikytis, tada dalykas atrodo 
visai kitaip: tuokart begelbsti tik pasiryžimas ir ištvermė. 

Gyvenimas duoda tau šį vieną vyriausią klausimą: ar ryžtis ir sun- 
kiausias kliūtis pergalėti. OS AN A 

VEs DTEME DYS: . ° 
Lietuvos parugėse. 


t. 2. 
Ei, tūkstančiai mylių. Ir suūžė 1918 metai. 
Auksinės, jus parugės smagios. Ir maišėsi lietuvio kraujas 
Tiek varpų, akimis kiek regis. su varpų ir akuotų verpetais 
Ei, tūkstančiai mylių. pavasario kovoje naujo. 
Nulinkusios varpos... Subėgo motinos sūnums pagalbon, 
Tarp savęs kuždėjo, meldėsi bet ašarom pripildė paruges. 
ir gyvasti jos tuomet kūrė, kūrė O sūnūs guldė savo jaunas galvas, 
jėgą, nes valandos kančių jų baigės... 
nors akuotai širdin sulindę gimdė 
"kis Ir liko parugės, tais metais tuščios 
ir nesetos, 
Nubudo rytmečio raudona nes bėgo kraujas, draikės kaulai... 
saulė — Tik, štai, į Vilnių, Kauną ir Klaipėdą 


sušildė varpas ir akuotus duriančius, igriuvo milijonai švulių... 
sidabro rasą nuplovė apgaule. 
Ir varpos pasiliko šiurkščios... Desutės rinko kaulus, broliai 


paruges užsėjo 
Atbėgo šilko ir aksomo vėjas naujomis sėklomis laisvužės 
ir pavertė paruges jūrėmis. atgaivintos. 
Tuomet, menu, rytojų kūrėmės Vel aukso varpos džiugesiu kuždėjos. 
Ir sekėme mūs praeities kūrėjus... Visi prisikėliman pavadinta, 

VAKARAS SKAITYKLOJE. 


Panelė vedėja uždegė lempą, nes vakaro prieblanda jau buvo nu- 
dažiusi langų stiklus dangiškai — žalsva spalva, o gabus šaltis išbraižė 
juos įvairiaformiais raštais. 

Lempa, sumirkčiojusi keletą kartų, įsidegė ir, mėtydama į visas 
puses meilios šviesos spindulius, apšvietė keturkampį sodžiaus skaityk- 
los kambarį. Du ilgi stalai su tvarkingai apkrautais laikraščiais ir žur- 
nalais laukė lankytojų. Suolai, stovį paliai sienas ir kambario vidury, 
tarsi, kilo į aukštį niekieno neslėgiami. 

Panelė vedėja atsisėdo prie savo stalelio. Atvertė lankytojų knygą 
ir, užcašiusi datą, ėmė niūniuoti kažkokią liūdną liaudies melodiją, vė- 


Vilniaus krašto lietuvių organizuotas visuomenės vadovybė Laikinojo 
Komiteto prezidijumas. Sėdi: vicepirm. P. Karazija, pirm. K. Stašys ir 
vicepirm. kun. K. Čibiras; stovi: iždinin. V. Budrevičius ir sekr. J. Maceika, 


liau šią pakeitė. Per kita pusiau sučiauptas lūpas sklydo lengvi, švelnūs 
supą žodžiai: 

„Aš ne linelius roviau, 

svirnely ūliavojau...“ 

Ir vėl tyla. 

Tik laikrodis plakasi, it pavargusio keleivio širdis, plakasi vieno- 
dai: tik-taip, tik-taip. Jo tiksėjimas blaškosi tarp visų sienų ir atsimu- 
ša į panelės Marytės ausis. Jinai susimąsto... Netyčia išsprunka žodžiai: 

— Viešpatie, ar ir šiandieną jaunimas neateis į skaityklą, kaip 
prieš tai? Kas iš tų senių? Kam ši sklaitykla, jei ne jaunimui, kam 
knygos, laikraščiai, žurnalai? Ir daryk ką bedaranti. Viešpatie, Viešpatie, 
jeigu dar savaitę taip pagyventi reikės... nežinau... rašysiu Centro Val- 
dybai pareiškimą, kad mane iš čia kur nors kitur iškeltų. 

Nutilo. 

Laikrodis plakėsi vienodai: tik-taip, tik-taip... 

Sugirgždėjo durys. | 

Panelė Marytė metė savo žvilgančias akis durų link, prie kurių 
stovėjo rankoje kepurę begniaužidamas jaunas sodietis. Pirmi ūseliai 
tamsino viršutinę jo lūpą ir reta barzdikė šiepėsi smakro kampuose. 
Dvi eilės baltų dantų sulaikė žodžius, besiskverbiančius iš pat krūtinės 
gilumos. Jų žvilgsniai susitiko. 

— Labas vakaras, panele, — suvirpėjo jo lūpose. 

— Labas...—atsakė panelė Marytė vos besuspėdama atgauti kvapą. 
Jos akyse sužibo kažkokios nežemiškos šviesos spinduliai. Mintys 
pinėsi galvoje, kaip pinasi didžiagirio šakos, staigiam vėjeliui papūtus. 

— Jau, jau...—šnabždėjo širdyje. 

— Prašom arčiau, prabilo galop. 


Švenčionių Lietuvių Gimnazijos pedagogų tarybos posėdis. Iš kairės dešinėn 
mokytojai: Br. Cicėnaitė, A. Juškevičius, V. Juškevičienė, direk. A. Petraitis, 
kun. Zajančkauskas, p. Sakalienė, 5. Mikalauskaitė ir kun. Micas. 


Jaunuolis žengė porą tvirtų žingsnių. 

— Pasirašykite,—tarė panelė vedėja, nurodydama rašalinę su plunk- 
snakočiu ir lankytojų parašams atdarą knygą. Jaunuolis sužiūro kei- 
stai — surauktais antakiais. Nubraukė nuo kaktos šalto prakaito lašus. 

— Panele, ne... — čia žodžiai užsilaikė jo lūpose, ir vėl tik laikro- 
dis plakė: tik-taip, tik-taip... 

— Kaip tai? Nemokate parašyti savo vardo ir pavardės? 

— Taip. Bet tai ne mano kaltė. Savo vaikystės dienas pra- 
leidau didelio sąmyšio metu, kada sunku buvo galvoti apie betkokį 
mokslą. nes kiekvienam kvėpėjo kąsnelis juodos duonos, viliojo kiek- 
vieno akį skaistesnė lempos, negu balanos šviesa. Nors ir dabar... 

— Kas dabar? 

— Savo troboje lempą uždegame tik šventadienių vakarais. 

— Viešpatie, — giliai atsiduso panelė Marytė. 

— Nedūsaukite, panele, nuo to nei mano, nei bendramečių gyve- 
nimas nepagerės, 

— Netiesa! —suriko panelė Marytė ir sutrypė savo mažyte kojele 
į grindis. Jis pažvelgė į ją klausiančiu žvilgsniu. 

— Kuo vardu ir kuo pavarde? 

— Leonas Karvelaitis. 

Panelė vedėja, paėmusi plunksną, skubiai užrašė į lankytojų knygą. 

— Skaityti mokate? 

— Tik... tik iš maldaknygės. 

— Klausykite, Leonai, — tarė uždėdama savo mažytę ranką ant jo 
tvirto, raumeningo peties. Jis nukaito. — Jei mokate ir maldaknygės, 
tai mokėsite pasiskaityti ir laikraštį. 

— Panele, niekur jo negaliu gauti. 

— Cia — skaitykloje. 

— Mokytojas, ne lietuvis, jam mūsų skaitykla svetima, todėl jus 
ir klaidina. 

— Aš irgi juo neperdaugą tikiu. 

— Gerai. Tad, būkite pirmas, kuris jūsų kaime manimi patikėjo 
Ar sutinkate? 

— Sutinku, atsakė jaunuolis ir dar labiau suspaučė kepurę abiem 
rankom. 

— Prašau pakabinti kepurę, visai suglamžysite. 

— Pripratimas, panele, —kartojo užkaitęs Karvelaitis, pripratimas. 

— Ar daug yra kaime tokių jaunuolių, nemokančių rašyti. Cia 
Leonas tapo užkluptas staiga, nes nė nepagalvojo, kad panelė vedėja 
ims jį dar ko nors klausinėti. Sumykė. Pakrimto lūpų kraštus ir ėmė 
vardyti: 

— Juozas, Kazys, Petras, Jurgis, Leonas, Petronelė, Katrė, Justė 
ir Rožė. 

— Viso dešimts? 

— Taip. 

— Ar jūs galėtumėt kas vakarą ateiti į skaityklą, kaip Tamsta kad 
šiandien padarei? 

Karvelaitis sutikimo ženklan linkterėjo galva, nes jis čia atėjo kaip 
tik susitaręs su visu jaunimu, kad sužinotų, iš pačios penelės lūpų, ko 
ji čia, sodžiuje sėdinti. 

Laikrodis mušė valandas. Karvelaičio galva linko su kiekvienu 
laikrodžio bambterėjimu. Iš šalies atrodė, kad visas sodžius nusilenkė 
šiai jaukiai, šviesą skleidžiančiai skaityklai. Tylą ardė laikrodžio: tik — 
taip, tik — taip... 

Karvelaitis pasiėmė kepurę ir nusilenkęs norėjo trauktis durų linkui. 
Panelė Marytė ištiesė Jam savo rankyte: 

— Sudiev. 

Ž S ais a ieakė Leonas ir paspaudė jos laibučius pirštelius. 

Išėjo. 

Priemenėje sugirgždėjo dūrys. Kaip smagu, kai durys girgžda... 

Panelė Marylė pasiliko viena. Jos akyse spindėjo vilties ir pasi- 
šventimo kibirkštis. Jautiesi laiminga... 

Buvo penkios po devintos. 

Itraukė pilną krūtinę oro ir, paėmųsi lempą, nuėjo savo kambarėlin, 
o ją lydėjo. — Kokia aš laiminga... A Lapas. 

V. KUOLAITIS. | | 
Kol jaunas, lietuvi! .. 


Pakol esi jaunas, o broli lietuvi, 

Greičiau stok į darbą, nelaukdamas ryto! 
Kilniu savo darbu palengvinsi būvį, 
Džiaugsies, kad tau geras rytojus nušvito. 


Pakol karšta meilė liepsnoja krūtinėj 

Ir trokšta ji visą pasauli pamilti, 

Dirbk ir tarnauk savo Dievui, Tėvynei: 
O diena auš geresnė — turėk tiktai viltį. 


Jei kartais keliaujant taku erškėčiuotu, 
Pastotų tau kelią nelaimės, vargai — 
Nebok ir nešauk, kad tave kas vaduotų: 
Juk skurdas ir vargas — lietuvio draugai... 


Lietuvis juk viską pajėgs nugalėti: 

le vargą ir skurdą, nelaimes baisias... 
Jis kovą pradėtą privalo laimėti, — 
Jis ūügdo širdyje idėjas šv/esias. 


Tad kol esi jaunas, o broli lietuvi, 

Į darbą stok greitai, nelaukdamas ryto! 
Didžiu savo darbu pagerinsi būvį, 
Džiaugsies, kad tau linksmas rytojus nušvito 


Kasdien! Šitam štai žodyje glūdi visų žmogaus pasisekirų pe- 
slaptis. 

ë Ne tai qera ir brangu, ką mes vieną kartą atliekame, nors ir visa 
savo širdim, visomis savo jėgomis. Tikrai vertinga yra tai, ką mes pa- 
kartotinai atliekame kasdien. 

Kasdien! Cia tai ir yra kelias į tobulybę. Visi, kas tik yra pasiekęs 
kurioje nors gyvenimo srityje tobulumo, yra pasiekę tiktai n:nuilstaro 
darbingumo ir begalinės ištvermės dėka. 

Nors ir kažin kaip talentingas būtų žmogus, jis negali daug pa- 
siekti, jei nedirbs nuolat, pakartotinai, kasdien. 

Retas jaunas žmogus supranta, kad laikas turi begaliniai didelę 
rinktinę jėgą. Sakysime, pats esi dvidešimties metų amžiaus. Imk dar 
dešimtį metų; praslinkus jiems, būsi trisdešimties metų amžiaus. Tik 
pagalvok, ko gali pasiekti, jeigu per tuos dešimtį metų nuolatos bepa- 

liovos, kasdien tobulinsimės kurioie nors pasirinktoje darbo, ar meno, ar 
mokslo šakoje! 

Per dešimtį metų gali išmokti kalbėti, skaityti ir rašyti ispaniškai, 
prancūziškai, japoniškai; gali tapti žinovu bet kurioje srityje, kuri tau ge- 
riausiai tinka, jeigu tiktai kasdien, reguliariškai, atsidėjęs būtum įštiki- 
mas pasirinktam tikslui. 


GIMNAZIJOS DIREKTORIAI 
NUO JOS LKŪRIMO 919 M. 


| ZIGNAS ŽĖMAITIS 
+ GIMNAZIJOS ĮSTEIGĖJAS 
IR PIRMAS DIREKTORIUS * 


"ALEKS.PETRAITIŠ 


Jau sukako penkiolika metų, kai Švenčionyse veikia Lietuvių gimnazija. Čia matome visus 
buvusius tos gimnazijos direktorius. 


Kasdien! Visatos pagrinduose yra nuolatinumas, reguliariškumas, 
saulė užteka ir nusileidžia kasdien, žvaigždės sukasi dideliausiu regu- 
liariškumu; metų laikas keičiasi, tavo širdis plaka ir tavo plaučiai įkvė- 
pia ir išleidžia orą laikrodžio reguliariškumu; (tikslingumu, tvarkingumu). 

Zmogaus būdo, žmogaus charakterio ištobulinimui kasdien atlie- 
kamas kartojimas yra ypatingai svarbus. Visų sąžiningiausias žmogus 
yra tas, kurs, kasdien, kiekvieną savo gyvenimo dieną buvo sąžiningas. 
Visų doriausia moteriškė yra ta, kuri savo dorybę remia viso savo gyve- 
nimo doromis mintimis ir darbais. Visų laimingiausias žmogus yra tas, 
kurs visados stengiasi būti laimingas. Ta siela yra skaisčiausia ir tik- 
riausia, kuri kasdien stengėsi suvaldyti ir tobulinti save. 

Jokia kita jėga žmoguje nėra taip galinga, kaip ta, kurią jis sukau- 
pė savyje kasdien atliekamais pakartojimais. 3 Du o Granė. 

Kam didinti savo vargą. 


Kiekvienas žmogus stengiasi sukurti sau šviesesnį rytojų, ieško 
gyvenime laimės, o visų pirma laimei reikalinga sveikata ir stiprumas. 
Be sveikatos žmogus negali rasti laimės, nors ir turtingas būtų, pra- 
bangoj gyventų. Dažnai girdime posakį: sveikata — laimė. Ir iš tikrųjų. 
Zmogus, nustojęs sveikatos yra netiktai pats nelaimingas, bet ir kitiems 
sunkenybė. 

Jeigu žmogaus laimei pirmoji ir būtiniausia sąlyga yra sveikata, 
tai savaime suprantama, kad jos reikia siekti visomis priemonėmis. 
Tačiau gyvenimo patyrimas rodo, kad toli gražu žmonės, ypač kol 
dar jauni, mažai tegalvoja apie savo sveikatą ir tuo pačiu apie ateilį. 
Priešingai. Mes dažnai savo sveikatą naikiname, ardome. 

Juk visiems gerai yra žinoma, kad tabakas ir degtinė žmogui 
nieko gero neduoda, tačiau geriame ir rūkome. Kartais daug geriame 
ir daug rūkome, nors beveik visi žinome, kad svaiginami gėrimai ir ta- 
bakas yra mūsų pragaištis, jie ardo, nuodija mūsų kūną ir silpnina pro- 
to jėgas, daro mus dvasios paliegėliais, užmuša mumyse žmoniškumo 
jausmus. Jų įtakoje dažnai pasielgiame taip, kaip doram žmogui elgtis 
nederėtų. 

Rūkydami naikinam savo sveikatą, išleidžiam visai be reikalo daug 
pinigų. Už juos galėtume įsigyti kokį nors gerą, naudingą daiktą. Zmo- 
nės vaikščioja skylėtais batais, dėvi nudriskusiais rūEais, bet rūkyti rt- 
ko. Juk už tuos dūmais paleistus pinigus galima būtų save aptvarkyti. 

Jau seniai yra pastebėta, kad kas rūko,tas ir degtinę noriai geria. 
Iš to matyti, kad rūkymas neveda žmogų į gerą, bet atvirkščiai, stumia 
Jį dar didesnėn, klampesnėn balon. O juk sausu, grįstu keliu geriau 
eiti! Tad kam rūkyti? Ar tie, kurie nerūko mažiau laimingi? 

Mes visi gerai žinome, kad dabar gyvename didelį sunkmetį. Teisin- 
giau pasakius, mes jaučiame, kaip mus jis skaudžiai savo botagu plie- 
kia. Kai ragini kaimyną užsisakyti lietuvišką laikraštį, tada jis kaso pa- 
kaušį, skaičiuoja, kad tiek ir tiek kaštuoja ir pagaliau atsisako, mat, 
sunkmetis, O argi tiek praleidžiama pinigų degtinei ir tabakui? Iš tik- 
rųjų sunku būtų apskaičiuoti, kiek žmonės per metus paleidžia pinigų 
dūmais be jokios nei sau nei artimam naudos. Milijonai auksinų su- 
kišama balon. Jeigu vienas rūkytojas surūko per savaitę vieną taba- 
ko pokelį, tai per metus prarūko mažiausiai apie 35 auksinus. Bet t<- 
kių rūkytojų yra maža, kitiems reikia ir kelių pokelių. Zinome, jie ir 
pinigų daugiau išleidžia. Jei tuos pinigus sutaupytume, ir dėtume 
į kokį nors tautinį fondą, tai po kelių metų būtume viena turtingiausių 
tautų. 

Dabar pažiūrėkime, kaip tabakas veikia žmogų. Rūkydami ardome 
savo sveikatą. Mat, tabakas turi savyje didelį nuošimtį nuodų, taip va- 
dinamo nikotino. Tie nuodai, tiesa, dalinai sudega kartu su tabaku ir 
žmogui tenka per dūmus ne taip didelė jo dalis, tačiau jie kenkia žmo- 
gaus organizmui. Pirmiausia rūkymas gadina, paraližuoja rūkytojo širdį, 
užnuodija kraują. Taip pat neigiamai veikia plaučius, gerklę ir suardo 
žarnų bei pilvo veikimą. Tas dalykas jau seniai gydytojų ištirtas ir pri- 
pažintas. Tik visa tai vyksta išlėto, todėl iš karto rūkytojas ir nepastebi. 

Garsus gydytojas profesorius Uringas šitaip sako apie tabako kenk- 
smingumą žmogaus sveikatai: „Rūkymas visada sumažina žmogaus 

svorį. Gi svorio sumažėjimas rodo, kad žmogus blogsta, jo sveikata 
silpnėja“. Jis darė tam tikrus bandymus ir patyrė, kad jo gydomi asme- 
nys nustodavo svorio kaip tik tuo metu, kai imdavo rūkyti. Ir atvir- 
kščiai, kai mesdavo rūke, jų sveikata pagerėdavo, svoris padidėdzvo. 
Mat, rūkymas mažina apetitą, gadina pilvą, todėl žmogus mažiau irsu- 
blogsta. 

Iš to, kas pasakyta, matome, kad tabokas kenkia žmogaus svei- 
katai ir kišenei. Tai labai žalinga žmonių silpnybė. Reikėtu ją šalinti iš 
mūsų gyvenimo. Kas rūko, tegul meta rūkes. Kas dar nerūko, tegul ne- 
pradeda rūkyti. Gal kas paklaustų, kokiu būdu lengviau sektųsi mesti 
rūkius? | tokį klausimą galėčiau atsakyti, kad mesti rūkius, tai nereikia 
jokių didelių ir sunkių operacijų. Tik reikia trupučio valios ir pasiryži- 


Lietuvių studentų artistų būrelis vyksta iš Vydžių miesto, kur gražiais vaidi- 
nimais linksmino savo tautiečius. Vaizdely artistų išl, dėjimas. 


mo. Pasiryžimo ir valios mums neturėtų trūkti. Savo valia ir pasiryži- 
mais žmogus visa gali nuveikti ir piktus ipratimus, o dar lengviau ne- 
pradėti rūkyti. Todėl rūkymas ar nerūkimas priklauso tik nuo mūsų 
pačių. 

Kad rūkymo paprotys pas mus įsigalėjęs, tai daugiausia kalta mū- 
sų šviesuomenė. Dar prieš dešimts metų retas mūsų moksleivis paslap- 
čiomis užtraukdavo dūmų. o šiandie retas nerūko. Taip pat nemaža 
pipkorių ir tarp studentų. Kiekvienas jų supranta, kad blogai daro, bet 
nemoka susivaldyti. O kokia šviesuomenė — tokia dažniausiai ir visa 
visuomenė. Šviesusis jaunimas privalo susiprasti pirmas. 

Kas rūko, tas gilina savo vargą, tas prisideda ir prie mūsų bendro 
vargo pagilinimo. Susipratęs lietuvis to daryti neprivalo. T. 

J. CEKAUSKAS. „| ; ia 
Dainuokim, broliai! 


Juk nedžiugins niekad nieko Verkiant daug sunkiau kentėti 


ašarų klanai, vargas ir skausmai. 
Tad neverkim, kad ir teko Geriau džiaugtis — neliūdėti 
mums gyvent liūdnai. ir dainuot linksmai. 


Tegu mūs jaunųjų dainos 
įgyja sparnus, 

"tegu lanko skambios, žvainios 
jaunus ir senus. 

Rentgeno spinduliai. 


1895 metais austrų mokslininkas Rentgenas, leisdamas tam tikru 
būdu elektros srovę per stiklinę tūtelę, iš kurios buvo išpompuotas 
oras, pastebėjo, kad elektra skleidžia spindulių, tik jų akim nebuvo galima 
pastebėti. Tie spinduliai turėjo ypatingą privalumą peršviesti žmogaus 
kūną, medį, rūbus, metalus ir kitus daiktus. Spindulių veikimą buvo 
galima pastebėti ant fotografijos. Kadangi minkštesni dalykai lengviau 
praleidžia šituos spindulius, o kietesni sunkiau, tai pasidarė galima 
fotografuoti žmogaus vidurius, kaulus, sudėtus į dėžę daiktus, sienoje 
užmūrytus dalykus ir t. t. 

Pirmiausia šitais spinduliais pradėjo naudotis medicinos (gydymo) 
mokslas. Sakysim, nusilaužė kas kaulą. Po oda nematyti nulūžimo ir 
dėl to sunku tą kaulą sustatyti, kad gerai sugytų. Rentgeno Fotografija 
puikiausiai parodo nulūžimą ir tada sugydyti lengva. 

Dar svarbiau Rentgeno spinduliai įvairių vidaus ligų ištyrimui. 

Seniau buvo begalo sunku rasti sužeistam žmogui kulką jo kūne. 
Dar sunkiau jeigu pateko kelios kulkos arba bombos skeveldros į kūną. 
Su Rentgeno spinduliais tai visiškai lengva. Nuėmei fotografiją ir tuo- 
jau matai, kas kur randasi. 

Rentgeno fotografija parodo visus susirgimus kūno viduje, kurių 
akim nebepamatysi: džiovą, vėžį ir kitas ligas. Susirgusios dalys dažniau- 
siai kietėja ir dėl to Rentgeno fotografijoj jos išeina tamsesnės, negu 
sveikos. Rentgeno spinduliai parodo, kaip žmogus valgo, kaip jo vidu- 
riai virškina ir t. t. 

„Laikui einant, šie spinduliai taip ištobulinta, kad juos galima ma- 
tyti ir akim. Vėliau patirta, kad Rentgeno spinduliai veikia į žmogaus 
kūną. Jeigu ilgai šviesti žmogaus kūną šitais spinduliais, tai pasidaro 
žaizdos ir net galima žmogų visai užmušti. Bet šviečiant tam tikrą laiką, 
galima gydyti įvairias ligas. 

Bet tai toli gražu ne visas šitų stebuklingų spindulių patarna- 
vimas. Seniau dažnai pasitaikydavo fabrikuose katilų sprogimas. 
Geležiniai katilai neišlaikydavo didelio garo spaudimo ir sprogdavo. 
Toki sprogimai pridarydavo baisiai daug nelaimių: griaudavo trobas, 
užmušdavo žmones, sunaikindavo įrengimą. Sprogimo priežastim bū- 
davo mažyčiai, akim nematomi plyšeliai arba įtrūkimai katilų sienose. 
Rentgeno spindulių pagalba geležis peršviečiama ir tuojau matyti visi 
įsprogimai, plyšeliai ir t. t. Katilas tuojau taisomas arba visai pakeičia- 

mas. Dėka Rentgeno spinduliams tokių nelaimių šiandien beveik visai 
nepasitaiko. Daug pasitaiko automobilių ir ypač orlaivių nelaimių dėl 
to, kad geležinės ar plieninės mašinų dalys blogai sutapusios. 
Dabar tokios dalys peršviečiamos Rentgeno spinduliais ir tuojau matosi 
visos silpnos vietos. 

Seniau daug būdavo nelaimių su artilerijos šoviniais. Dirbant juos 
dažnai pasitaikydavo mažų netobulumų uždegamose šovinių dalyse, nuo 
kurių šoviniai, juos kraunant, sprogdavo. Žinoma, toki sprogimai prida- 
rydavo baisiausių nelaimių. Dabar visi šoviniai patikrinami Rentgeno 


spinduliais ir tokių nelaimių daugiau beveik visai nepasitaiko, 


Laikinasis Vilniaus Lietuvių Komitetas, 16-to vasario tautinės šventės proga, surengė iškil- 

mingą akademiją. Vaizdely akademijos prezidijumas: V. Budrevičius, kun. K. Čibiras, 

K. Stašys, P. Karazija ir J. Maceika—klauso gudų visuomenės atstovo sveikinimų lietuvių 
tautai. 


Rentgeno spinduliai labai plačiai vartojami atskirti padirbtus daik 
tus nuo tikrų. Sakysim, dabar padirbami žemčiūgai (perlai), kurių iš 
viršaus nieku būdu neatskirsi nuo tikrųjų. Bet užtenka juos padėti 
į Rentgeno aparatą ir tuojau matai, tikri jie ar ne. 

Imkim vėl parsiduoda koks dalykas, dėl kurio nežinia ar jis yra 
visas aukso, sidabro ar vario, arba gal viduje yra primaišyta ko kito. 
Rentgeno spinduliai tuojau parodo teisybę. 

Pastaraisiais laikais Rentgeno spinduliai pasirodė labai naudingi 
net žemės ūkiui. Vienas amerikietis ūkininkas peršvietė Rentgeno spin- 
duliais kiaušinius. Išperėti iš tų kiaušinių viščiukai išaugo labai geromis 
dėsliomis vištomis. Dabar daromi bandymai ir su kitais gyvuliais. Tiki- 
masi, kad Rentgeno spindulių pagalba bus galima pagerinti, ištobulinti 
paukščių, gyvulių ir net augalų veislės, LP, 

V. KUOLAITIS, 


AR ŽINOT JUS... 


Ar žinot jūs, mieli draugai, Juk mūsų dar siela jauna, 
Dėlko mus spaudžia vis vargai? Pasiryžimų kupina.., 

Kodėl be laimės mes užgimę? Mes juk dar esame galingi. 
Kodėl jaunystės mūs žiedai Bet mes nežinome, draugai, 
Nueėsti jau rudies juodai? Kaip reikia naikinti vargai, 
Ar tu žinai, brangus jaunime?... Užtat ir esam nelaimingi, 
Kodėl sielos didūs skausmai Dėl to dejuojame dažnai, 
Neduoda širdžiai plakt laisvai? Kad mes nemokame nūnai 
Kodėl ją laiko surakinę? Dar savo tėviškę mylėti... 
Kodėl gyvenimo keliai Kad truksta mums tikros šviesos, 
Apsemti ašaroms giliai? Dorybės, meilės ir tiesos... 

Ir ko mes verkiam nusiminę?... Užtat ir reikia daug kentėti, 


Skersabaly nesusipratimas. 
(Monologas). 


Visokių būna nesusipratimų. Bet kai žmogus pakasai porą dienų 
pakaušį, pasišneki su vienu, pasišneki su kitu, tai, žiūrėk, nesusiprati- 
mas ir paaiškėjo. Taip pernai per grabnyčias man pasisekė sutaikinti ir 
net sugiminiuoti dvi kaimynes, kurios dar germonų okupacijos laikais ` 
susispiaudė ir iki šiol viena kitai liežuvius rodė. 

Bet prieš Skersabalės rinktinių gaspadorių nesusipratimą jaučiuosi 
bejėgis. Jau nuo pernykštės „Ražancavos“ skersabaliečiai tik skerso- 
mis vienas į kitą pasižiūri. Net bažnyčioj stovi vienas kitam nugaras 
atsukę. Mano pastangos nesusipratimui išaiškinti niekais nuėjo. O vi- 
sas Konfliktas kilo dėl liulkos. Kad ne Keperšos liulka, tai Skersabaly 
būtų amžinoji taika viešpatavusi. 

Buvo šitaip. Keperša prieš pat „Ražancavą“ nuėjo galaukėn alksnių 
pasikirsti. Dar savo pakluonėj išpūtė paskutinį dūmą, o liulką švarko 
kešenėn įsidėjo. Kol per laukus nudulino iki alksnyno, vėl gerklė už- 
džiūvo,ir Keperša pajuto reikalą prieš sunkų darbą dūmeliu pasilepinti, 
Ciupt už kešenės — liulkos nėra. O kešenės dugne kumščio didumo 
skylė. Nebuvo nė abejonės, kad liulka iškrito. Pasigraudeno Keperša, 
pasielvartavo ir pradėjo kirst alksnius, dūmo neužtraukęs. Kartu ant 
širdies pasidarė, bet dėl liulkos negi žmogus pasikarsi. 

Kaip tik tuo metu Treigio piemuo Benedukas ganė ruglenoje avis. 
Stipinėjo, stipinėjo po rugieną varlės koja, tik žiūri—tikra variniais lan- 
keliais kaustyta liulka vagoj guli. Didelis džiaugsmas perėmė pieme- 
nišką širdį. Per dieną visą kimsą samanų surūkė. Vakare, avis parginęs, 
ant pečiaus užsirioglino kojų apšilti. Benedukas šildosi piemeniškas 
kojas, variu apkaustytą liulką vartelioja ir snaudžia vakarienės belauk- 
damas, O vakarienei čia pat ant priežido bulvienė su užkulu kunku- 

liuoja. Treigienė buvo gera šeimininkė. Kai išvirs bulvienę, tai tik laikyk, 
kad liežuvio neprarytum, šitaip skanu būdavo. 

G: Tik nusisuko Treigienė balanos uždegti ir savo tikro prisiegos 
Lauryno Treigio stalan pakviesti, kai Benedukui snusterėjus, liulka iš 
rankų iškrito ir tekštęrėjo stačiai puodan sų bulviene. Šeimyninkė to 
nepastebėjo, | 

| Treigienė be blogos minties nukėlė puodą nuo trikojo, pripylė 
bliūdą bulvienės ir ant stalo pastatė. Visa šeimyna, kaip vienas, bliūdą 
apgulė. Treigys, kaipo namų galva, pirmas persižegnojo, pasisėmė pilną 
šaukštą garuojančios bulvienės, papūtė, atvėsino ir srėbtelėjo pilna 
burna. Bet tuo momentu net jo akys kakton iššoko. Kai akys savo vije- 
ton grįžo, Treigys, nieko niekam nesakęs, nusikabino nuo sienos pant] 


"2 


AN 


Vilniaus lietuvių visuomenės atstovai 16-to vasario iškilmėse Vytauto Didžiojo gimnaz'jos 
salėje kun. K. Čibiro paskaitos metu. 

ir ėmė tvoti savo gimtąją žmoną Barbe, kuriai prieš porą deš 

metų amžiną meilę žadėjo. 

Kas klases ėjo ir geografijos bei istorijos mokės, tas žino, kad 
moterims trūksta kantrybės ir kad jos turi didelę kakarinę. Nebloga 
kakarinė buvo ir Treigienės. Nors pantis kaulų nelaužo, bet kai ėmė 
plyšti, tai rodos jai kas kailį plėšia. 

Treigienės rėksmą užairdo jos kūma Keperšienė ir atidundėjo pas 
Treigius kaip viesulas. Ątbėgo ir pradėjo Treigį visokiom nedorybėm 
plūsti, bet jo ranka buvo taip įsismaginus, kad jokiu būdu negalėjo jos 
sulaikyti. Keperšienė, besisukinėdama aplink Treigius, užkliuvo už pan- 
čio, prapliupo rėkti ir movė kieman, 

Treigys nespėjo baigti žmonai kailį perti už sugadintą bulvienę, 
kai duryse pasirodė kočėlas, o kitam jo gale kaimynas Keperša. Kai- 
mynas buvo įraudęs, o burnon suaugusiuose ūsuose dar stirėjo pusė 
bulvės, iš to matėsi, kad Keperša dar nebuvo baigęs vakarienės. 

— Tai tau, latre, savo bobos kailio neužtenka,tu jau prie kaimin- 
kų savo nagus kaišioji, — ėmė rėkti kaimynas Keperša. Treigio gryčioj 
pasidarė tokia pirtis, kad, rodos, ir arkliui būtų per karšta. 

Vos spėjo Keperša savo kaimyną Treigį tris kartus aplink gryčią 
apvyti, kai įgriuvo su durimis priemenėn Kimšaitis, Treigio tikrasis kū- 
mas ir prietelis. Kimšaitis, užgirdęs pas savo kaimyną ermiderį, atbėgo 
pažiūrėti, kas čia atsitiko ir dėl visko atsinešė jieną. Kai pamatė, kad 
kaimynas bėdoj, pajuto reikalą jį gelbėti. Kad vožtelėjo Keperšai pa- 
kaušin, tas lept ir guli. 


16-to vasario, tautinės šventės proga, Vilniuje buvo suvaidinta opera „Uirutė“. 

Vaizdely matom sceną iš Palangos, artistus, chorą ir orkestrą. Viduryje sėdi 

operos režisorius prof. Galkauskas, Laik. K—to pirm. Stašys, „Lietuvos Aido“ 
korespondentas Gustainis, direk. Šikšnys ir sena veikėja Vileišienė. 


Treigys pastebėjo, kad jau niekas jo nebemuša. Atsigrįžo ir mato, 
kad Keperša viduasly išsitiesęs keltis mėgina, o Kimšaitis stengiasi iš- 
traukti iš kopečių įstrigusią jieną. Kadangi priemenėj buvo ankšta, tai 
jiena neišsitraukia ir gana. | 

Treigys greit nesusigavo, kam Kimšaitis tą jieną skirs. Ištraukė iš 
suklupusio Keperšos kočėlą ir nelaukdamas, kol jieną išvaduos iš kope- 
čių, dzvanktelėjo Kimšaičiui kočėlu sprandan. 

Kaip tik tuo metu važiavo pro šalį kaimynas Kulšė. ŪUžgirdęs pas 
Treigi rėksmą, pamanė, kad plėšikai nekaltą žmogų užpuolė. Išnėrė iš 
ratų branktą, atbėgo ir mato: vienas plėšikas guli ant slenksčio, o antras 

priemenėje keliasi nuo aslos ir taiko Treigiui lopeta galvon. Kulšė, ne- 
laukdamas, kol plėšikas praskels kaimynui galvą, žnekterėjo branktu 
atsipeikėjusiam Keperšai, tas ir vėl suklupo. 

Netikėtas Kulšės pasirodymas su branktu sukėlė pas Treigį įtarimą, 
ir jis tuoj paleido kočėlą darban. Treigienė, matydama, kad prasidėjo 
jos gryčioj tikroji Zalgirio kova, iššoko pro langą ir pradėjo rėkti. 

Tan rėksman subėgo beveik visas kaimas. Ziūri ir nesupranta, kas 
ką ir už ką mūša. Kad dalyką išaiškinus, nusprendė pradžioje visus be- 
simušančius patiesti, paskui ieškoti kaltininkų. Taip ir padarė. 

Rytojaus dieną visam Skersabaly kiškio taukų pritrūko žaizdoms 


gydyti. 

Taip ir užsimezgė Skersabaly konfliktas, kurio ir Salemono galva 
gal neatmegstų. Aišku, kad nesusipratimas, bet kas kaltas. Kol kas 
atsirado tik nukentėję, o užpuolikų nė pėdsako. Taip ir nežinia, kas 
daryti. nas 

J. ČEKAUSKAS. i | 
Žiemos grožis. 


Lyg vaikas, verkia palangėj vėjas, 
Linguoja medžių nuogas šakas. 
Senelis šaltis, grožio mėgėjas, 
Dabina sodnus, miškus, lankas. 


Dažnai jis pyksta ant šiaurės vėjo, 
Kuris nuo medžių lapus nuskyne. 
Vai daugel darbo šaltis pridėjo, 
Kol sodnai tapo, kaip marmuriniai, 


Gražu pažvelgti, kaip saulė šviečia. 
Medžių šakose žiba žvaigždutės. 

Ir šiaurus vėjas jų nebeliečia, 
Rustųjį šalčio žvilgsnį pajutęs. 


Kiek tyro grožio ir kilnaus meno, 
Kur šaltis savo pirštus priglaudžia. 
Kiek širdy džiaugsmo apsigyvena, 
Kai šaltis savo kilimą audžia. 


IŠ NEPR. LIETUVOS. 


— Praėjusių metų pabaigoje Lie- 
tuvos kariuomenės vadas pulk. Raš- 
tikis buvo nuvykęs Rygon aplankyti 
latvių kariuomenės vadovybę. S. m. 
vasario mėn. 4 dieną buvo atvykęs 
Kaunan Latvijos kariuomenės vadas 
generolas Berkis, kurį atlydėjo aukštį 
latvių karininkai ir Lietuvos karo 
atstovas Rygoje pulk. Jakutis. Gene- 
rolas Berkis viešėjo Kaune dvi die- 
nas per tą laiką jis matėsi su Val- 
stybės Prezidentu, su kai kuriais mi- 
nisteriais ir kariuomenės vadovybe. 
Be to, apžiūrėjo Kauno įgulą, karo 
muziejų ir uždėjo ant Lietuvos Nežino- 
mojo kareivio kapo vainiką. Svečiui 
pagerbti buvo keliose vietose su- 
rengtos vaišės, kurių metu pasakyta 
daug nuoširdžių kalbų. Sis abiejų 
broliškų tautų kariuomenių vadų 
bendravimas rodo, kad Lietuvos ir 
Latvijos draugingumas vis didėja. 


— Prieš trejetą metų Lietuvos 
Latvijos ir Estijos spaudos organi- 
zacijos pasirašė Baltijos spaudos 
santarvę. Svarbiausias santarvės 
tikslas — palaikyti glaudesnius ry- 
šius tarp tų kraštų spaudos darbi- 
ninkų ir daboti,kad susitarusių šalių 
spaudoje būtų paduodamos apie 
kaimyninius kraštus teisingos žinios. 
Latvijos ir Estijos laikraštininkai 
pasižadėjo, rašydami apie Lietuvą, 
imti žinias iš lietuviškų šaltinių, 
o ne iš vokiškų, lenkiškų ar kitokių. 
Tokį pat pasižadėjimą davė ir Lie- 
tuvos laikraštininkai. Tuo būdu Bal- 
tijos spaudos santarvė žymiai prisi- 
deda prie gražaus susitarusių tautų 
sugyvenimo. Paskutiniuoju laiku 
Kaune buvo tos santarvės konferen- 
cija, kurioje dalyvavo žymūs visų 
trijų tautų politikai ir kuri nutarė, 
kad spauda privalo dėti visas pas- 


tangas dar glaudesniam susitarusių 
tautų susiartinimui. 

— 16-to vasario šventė Nepr. 
Lietuvoj buvo labai iškilmingai šven- 
čiama. Iš ryto visose bažnyčiose 
buvo atlaikytos pamaldos. Kauno 
bazilikoj laikė pamaldas arkivys- 
kupas Skvireckas. Pamaldose daly- 
vavo Valstybės Prezidentas, minis- 
teriai, kariuomenės vedovybė, užsie- 
nų atstovaiir didelės minios žmonių. 
Po pamaldų buvo kariuomenės ir 
šaulių paradas. Vakare karo mu- 
ziejaus sodnely buvo iškilmingas 
vėliavos nuleidimas. Be to, surengta 
keletas akademijų ir skaityta pas- 
kaitų. Taip pat buvo daug iškilmių 
ir kituose Lietuvos miestuose bei 
kaimuose. Iškilmingai švęsta Nepri- 
klausomybės šventė ir užsieniuose. 
Ypač gražiai paminėjo 16-to vasario 
dieną latviai ir čekai, kurių spauda 
ta proga daug rašė apie Lietuvą. 

— Lietuvos valdžia, norėdama 
palaikyti ūkininkus, teikia jiems viso- 
kių lengvatų. Siemet pirmiausia no- 
rima palengvinti tiems, kurie išėjo 
į vienkiemius. Kad jie sustiprėtų, per 
vienerius metus nebus iš jų imami 
joki mokesčiai. Už skirstymą vien- 
kiemiais valdžia neima jokio atlygi- 
nimo. Be to, tokiems ūkininkams 
duodama dovanai miško medžiaga 
trobėsiams pasistatyti. 

— Perniai Nepr. Lietuvoje gimè 
60,760, o mirė 35.786 žmonės. Tuo 
būdu priaugo 24,981 žmogus. 

— Per š.m. sausio mėn. iš Lie- 
tuvos išvežta į užsienius įvairių pre- 
kių už 12 su viršum milijonų litų, 
o atvežta iš užsienių už 9 milijonus 
litų. Reiškia, užsienių prekyba sau- 
sio mėn. davė Lietuvai 3 milijonus 
litų pelno. 

— Nepr. Lietuvoj steigiama mo- 
terų policija, kuriai bus pavesta ko- 
voti su ištvirkimu ir girtavimu. 

15 LENKIJOS. 


— Nauja Lenkijos konstitucija 
netrukus būsianti galutinai priimta 
ir paskelbto. Mat, pagal spaudos 
Žinias, kitais metais norima išrinkti 
naujas seimas ir senatas jau sulig 
naujos konstitucijos. Todėl dabarti- 
nis seimas ir senatas dar prieš pa- 
leidimą turėtų konsti'uciją priimti. 

— Praėjusio mėn. paskutinėmis 
dienomis Baltvyžio  girioso buvo 
surengta didelė medžioklė, kurioje 
dalyvavo Lenkijos Prezidentas, mi- 
nisteriai, užsienių atstovai ir arti- 
miausias Hitlerio bendradarbis Ge- 
ringas. Užsienių spauda daug rašo 
apie Geringo atvykimą Lenkijon, ku- 
rį skaito reikšmingu abiejų valsty- 
bių santykiams. Pažymėtina, kad ši 
medžioklė sutapo su metinėm len- 
kų - vokiečių draugingumo sukaktu- 
vėm, kurių proga ir Hitleris ir mi- 
nisteris Bekas davė spaudai parei- 
škimus apie abiejų pusių susitarimo 
didelę reikšmę. Prancūzų spauda 
dėl to reiškia didelį nepasitenkinimą, 
apskritai, lenkų santykiai su pran- 
cūzais po truputį genda. 

— Paskutiniuoju metu bedar- 
bių skaičius Lenkijoje vėl padidėjo. 
Vasario mėn. 9 dieną pagal darbo 
biuro pranešimą visoj Lenkijoj bu- 
vo virš pusės milijono bedarbių. 

— Šiomis dienomis Rytų 
Gialicijoj vėl kilo potvynio pavojus. 
Mat, buvo daug prisnigta, tai, orui 
ūmai atšilus, ėmė upėse kilti van- 
duo. Galicijoj buvo dideli potvyniai 
pernai vasarą, kurie tuomet padarė 
didžiausių nuostolių. 


Iš MŪSŲ PADANGĖS. 


Gudeliai, Adutiškio vals, Šven- 
čionių aps. Vietinis Sv. Kazimiero 
d-jos skyrius pastatė gražų lietu- 
višką kryžiu su dailia koplytėle ir 
ps-ašu: „Jezau, Jėzau, neapleisk 
mūsųl“. Vasario mėn. 3 dieną kun. 
Krišlopanis tą kryžių pašventino. 


Iškilmėse dalyvavo visos apylinkės 
jaunimas. Per iškilmes buvo sugie- 
dota keletas šventų giesmių ir Tau- 
tos himnas. Be to, vakare skyrius 
surengė draugišką arbatėlę, per ku- 
rią buvo pasakyta keletas gražių 
kalbų. K. S. 


Kampuočiai. Suvalkų aps. Š. 
m. vasario mėn. 10 d. įvyko vietos 
Liet. Šv. Kazimiero d-jos skyriaus 
narių metinis susirirkimas, kurie me 
buvęs pirminikas V. Zukauskas skai- 
tė paskaitą. Po to išklausyta apy- 
skaitos ir praėjusių metų veikimo ir 
išrinkta nauja valdyba. Pirmininku 
išrinktas J. Marteckas, vicepirminin- 
ku J. Stukauskas, raštininku A. 
Grimalauskaitė, iždirirku A. Šliau- 
žys, knygyninku V. Grigutis. Nariai 
be ypatingų pareigų: V. Zukauskas, 
J. Jonušonis ir O. Staskeliūneitė. Nu- 
tarta dažniau kviesti susirinkimai Ir 
aktyviau juose dalyveuti. 

Praėjusiais metais mūsų drav- 
gijoje vienybė buvo kiek pašlijusi, 
bet dabar, perrinkus nauja valdybą, 
tikimės, geri santykiai vėl sugrįž. 

Vabalas. 
D Mais T IATA galus. ii i ci 7 
Mylimai draugei Leokadijai 

Gruodytei, jos tėveliui mirus, į 

reiškiame giliausios užuojautos. | 


Liet. Šv. Kazimiero d-jos 
Gudelių skyrius. 


IŠ VILNIAUS. 


16-to Vasario Vilniuje. 
Senptyniolikos metų Lietuvos Ne- 
priklausomybės sukaktuvės Vilniuje 
buvo iškilmingai švenčiamos. Tą 
dieną 10 val. šv. Mikalojaus bažny- 
čioje buvo atlaikytos pamaldos. Pa- 
maldose dalyvavo daug Vilniaus l'e- 
tuvių visuomenės, stude: tai, moki- 
niai; dang buvo atvykusių ir provin- 
cijos atstovų. Pamaldas laikė kur. 
šamb. A. Viskantas, o pamokslą pa- 
sakė kun, N. Raštutis. Pasibaigus 

pamaldoms ir atgiedojus „Te Deum 
laudamus“, susirinkusieji užtraukė 
Tautės himną. Pamaldų metu prie 
Vytauto Didžiojo paminklo stovėjo 
skautų ir studentų sargybos. 

Vakare 7 val. Vytauto Didžiojo 
gimnazijos salėje buvo akademija. 
Ją atidarė Laik. Vil. Liet. Komiteto 
pirmininkas p. K. Stašys. Jis savo 
kalboje nušvietė lietuvių tautos ko- 
vas siekiant laisvės. Zuvusius už 
Lietuvos nepriklausomybę didvyrius 
paprašė susirinkusiųjų pagerbti at- 
sistojimu. 

Po to buvo sveikinimai. Sveikini- 
mų buvo daug atsiųstų raštu nuo 
Varšuvos, Lomžos, Katovicų lietuvių, 
skaityklų vedėjų, Sv. Kazimiero d-jos 
skyrių ir atskirų asmenų. Be to, 
mūsų visuomenę sveikino gudų ir 
ukrainų visuomenių atstovci. 

Sveikinimams pasibaigus, kun. K. 
Čibiras skaitė paskaitą „Tautinis 
auklėjimas ir mes". 

Po paskaitos kuvo koncertėlis. 
Studentų trio padainavo keletą dai- 
nelių, Sabalytė ir artistas Audėjus 
dainavo solo. Pabaigoje buvo suvai- 
dintas M. Petrausko operos „Birutė“ 
pirmas aktas. 

Besiskirstanti publika sugiedojo 
„Lietuva, tėvyne mūsų, Tu didvyrių 
žemė!“... 

Iš Sv. Kazimiero d-jos. 
Š. m. sausio 27 d. visuotiniame su- 
sirinkime buvo išrinkta nauja Liet. 
Šv. Kazimiero d-jos valdyba, kuri 
pasiskirstė pareigomis šitaip: kun. 
prof. Vincas Taškūnas — pirminin- 
kas, d-ras Vytautas Legeika — vice- 
pirmininkas, kun. Nikodemas Raš- 
tutis, — iždininkas, Romas Bagdo- 
nas — sekretorius ir adv. Antanas 
Juknevičius—narys be ypatingų pa- 
reigų. Revizijos komisijon išrinkti 
šie asmenys: Antanas Matulionis, 
agr. Mykolas Čibiras ir inž. Kajeto- 
nas Blažys. 

Blaivybės vakaras. Vasario 
2 dieną Vyt. Didž. gimnazijos salė- 
je buvo surengtas Lietuvių Blaivy- 
bės d-jos vakaras. 


Pradedant vakarą kun. K. Čibi- 
ras, d-jos pirminkas, pasakė įžangos 
žodį, o po to gyd. M. Horodničienė 
skaitė paskaitą apie alkoholio ken- 
ksmingumą žmogaus sveikatai. 

Po paskaitos studentų dramos 
kuopelė suvaidino „Ant bedugnės 
krašto“. 

Iš studentų gyvenimo. Š. 
m. vasario mėn. 1 d. buvo sušauk- 
tas metinis Vil. Liet. Studentų S-gos 
susirinkimas. Jame apsvarstyta svar- 
biausi S-gos reikalai ir išrinkta 
nauja valdyba, kuri pasiskirstė pa- 
reigomis šitaip: Pranas Cenys— pir- 
mininkas, Petras Grybauskas—vice- 
pirmininkas, Petras Belčius — iždi- 
ninkas, Jonas Simukonis — sekreto- 
rius, Antanas Parvickas — knyginin- 
kas, Jonas Mozolis — ūkio vedėjas 
ir Vladas Blažys — savišalpos refe- 
rentas Revizijos kcmisijon išrinkti: 
Stasys Karpičius, Petras Pivoriūnas 
ir Antanas Blažys. Tame pačiame 
susirinkime išrinko ir dravgų tei- 
smą, kurin įėjo: L. Golubickas, J. 
Pivorius ir A. Simukonis. 

Šio mėn. 17 d. studentai suren- 
gė arbatėlę, į kurią buvo atsilankę 
ir keletas vyresniųjų. 

Studenčių kuopelė surengė va- 
sario mėn. 23 dieną savo bute lin- 
ksmą vakarą su dainomis, deklama- 
cijomis, žaismais ir kitokiais įvai- 
rumais. 

Kovo mėn. 2 dieną rengiamas 
tradicinis lietuvių - gudų - ukrainų 
studentų balius. 

Popiežiaus akademija. Va- 
sario 10 d. šv. Mikalojaus parapijos 
klebono kun. K. Čibiro ir studentų 
Viltininkų triūsu buvo surengta aka- 
demija Popiežiui Pijui XI pagerbti. 
Paskaitas skaitė stud. L. Golubickas 
ir mag. J. Maceika. Dailiai pagiedojo 
mavo stud. O. Lemešytė. Akademi- 
jos programą užbaigė studentų Vil- 
tininkų ir amatininkų J. Siniaus ve- 
damas choras, kuris gražiai pagie- 
dojo keletą religinių giesmių. 

Kur kiek žmonių gyvena. 
Tarptautinio statistikos instituto ži- 
niomis, ant viso žemės kamuolio 
šiuo metu gyvena du milijardai žmo- 
nių (du tūkstančiai milijonų). Taigi, 
po pasaulinio karo žemės gyventojų 
skaičius padidėjo. Prieš karą buvo 
priskaitoma 1.600 milijonų Žmonių. 


Didžiausias žmonių prieauglis 
nuo 1915 metų buvo Amerikoje. 
Prieš karą Šiaurės ir Pietų Ameri- 
koj buvo 144 milijonai gyventojų, o 
šiuo metu jų skaičius padidėjo iki 
300 milijonų. Amerikos gyventojų 
skaičių žymiai padidino emigracija 
iš kitų pasaulio kraštų. 


Kitose pasaulio dalyse buvo na- 
tūralus gyventojų prieauglis. Sakisi- 
me, Azijoj per paskutinius 15 me- 
tų žmonių skaičius padidėjo nuo 


810 iki 950 milijonų. 


Europoje, nežiūrint baisaus karo 
ir gimimų skaičiaus sumažėjimo, gy- 
ventojų prieauglis gana didelis. Nuo 
karo pradžios iki šių metų priaugo 
154 milijonai žmonių (buvo 296, 
dabar 550 milijonų). 


Afrikos gyventojų skaičius, kaip 
rodo paskutinė statistika, nepadidė- 
jo: kaip prieš karą, taip ir šiuo me- 
tu ten priskaitoma apie 180 milijo- 
nų Žmonių. 


Mažiausių gyventojų prieaugį 
turi Australija su salynais. Prieš ka- 
rą ten buvo apytikriai 7 milijonai 
gyventojų ir dabar tebėra 8 — 9 
milijonai. 

Pirmame pokariniame tarptauti- 
nio statistikos instituto pranešime 
iš 1926 metų kalbams, kad tuo 
inetu ant viso žemės kamuolio bu- 
vo 1.800 milijonų gyventojų; reiškia, 
per paskutinį penkmetį Žmonija pa- 
didėjo 200 milijonų. 

Gyventojų paskirstymas įvairiose 
pasaulio dalyse liko mež daug tas 
pats. Azijoj gyvena apie pusė visų 
žmonių (Kinija, Indija, Japonija); 
Europoje — daugiau kaip ketvirta- 
dalis, — Amerikoj — 15 nuošim- 
čių, Afrikoj — O ir Austrelijoj pusė 
nuošimčio. | 

Tirščiausiai apgyventa pasaulio 
dalis yre Europa; čia viename kva- 
dratiniame kilometre vidutiškai gy- 
vena 54 žmonės. Azijoj kvadr. kilo- 
metrui tenka 24, Amerikoj ir Afri- 
koj — po 6, o Australijoj — nepil- 
nai vienas žmogus. Iš čia matyti, 
kad Amerika ir Afrika yra dar men- 
kai apgyventos ir pajėgtų išmsitinti 
žymiai didesnį žmonių skaičių. Ma- 
žiausiai apgyventa yra Australija 
dėl savo blogo klimato. Ten dide- 
lius plotus užimasausi tyrai, kuriuo- 
se ne tik žmonės negyvena, bet ir 
augalai neauga. 

Vistik žemėje daug dar yra tu- 
ščių, neapgyventų vietų, kurios atei- 
ty galės maitinti šimtus milijonų 
žmonių. Jeigu pagrindan paimti 
Europos gyventojų tirštumą, tai 
Amerika galėtų sutalpinti šešis kart 
tiek žmonių, kiek dabar ten 
yra. Ir Azija gali turėti dvigubai 
tiek gyventojų. Bet didžiausią ateitį 
turi Afrika, ypač jeigu pavyktų „st- 
drėkinti“ milžiniškus Sacharos tyrus. 
O tai, kaip tvirtina inžinieriai, esąs 
visai galimas dalykas. 

Meksika — naminių karų 
šalis. Meksikos respublika yra 
pietinėje šiaurės Amerikos dalyje, 
į pietus nuo Jungtinių Amerikos 
Valstybių. Meksikos valstybės su- 
tvarkymas yra panašus į Amerikos 
Jungtinių Valstybių sutvarkymą. 

Jungtinę Meksikos respubliką 
sudaro 28 valstybėlės, kurių kiek- 
viena turi savo vyriausybę ir seimelį. 
Kai kurios valstybėlės yra atsirube- 


5 Ne. JAUNIMO DRAUGAS 50 


žiavusios nuo kitų net muito sieno- 
mis. Tačiau viena valstybėlė, va- 
dinama federaliniu distriktu, yra 
centralinės vyriausybės valdoma ir 
atskiro savojo seimo neturi. Ta- 
me dis'rikte randasi visos respu- 
blikos sostinė — Meksikos miestas, 
kuriame gyvena prezidentas, auk- 
ščiausioji vyriausybė ir randasi cen- 
tralinės valdžios įstaigos. 

Meksikos žemės plotas siekia 
arti dviejų milijonų kvadratinių kilo- 
metrų. Vadinasi, Meksika yra be- 
maž 36 kartus didesnė už Nepri- 
klausomąją Lietuvą. Gyventojų vi- 
soje Meksikoje yra tik 15 milijonų. 
Palyginus žemės plotą ir gyventojų 
skaičių, išeina, kad Lietuvoje žmo- 
nių yra 6 kartus tirščiau, negu Mek- 
sikoje. Didesnė Meksikos gyventojų 
pusė yra visai berasčiai, nemokan- 
tieji nei skaityti nei rašyti. 

Iš prigimties Meksikos kraštas 
yra labai turtingas Žemė tenai der- 
linga, o jos gelmėse randasi daug 
visokių turtų: aukso, sidabro, vario, 
geležies, brangiųjų akmenų. Visa 
nelaimė, kad šitie gamtos turtai 
yra nedidelės saujalės Žmonių ran- 
kose ir mažai teišnaudojami. Mek- 
sikos gyventojų trys ketvirtadaliai 
yra bežemiai; daugelis užsidirba 
sau duoną miestuose, įvairiose pra- 
monės įmonėse. 

Senovėje Meksika buvo kultūrin- 
ga Amerikos raudonųjų žmonių val- 
stybė. 

Šešioliktojo šimtmečio pradžio- 
je šitą šalį užpuolė ateiviai ispanai. 
Jų vadas Fernando Cortes išskerdė 
daugybę tenykščių gyventojų, api- 
plėšė visą kraštą ir 1519 metais pa- 
vergė jį ispanams. Nuo to laiko 
Meksika gyvena sunkias dienas. 

Tris šimtus metų Meksiką engė 
ispanai okupantai. Nelaimingi tos 
šalies gyventojai raudonukai gana 
dažnai mėgindavo sukilti ir iš ispa- 
nų nelaisvės pasiliuosuoti, bet kiek- 
vieną kartą ispanai sukilimus krau- 
juose paskandindavo. 


1822 metais prieš Ispanijos val- 
džią sukilo Meksikoje buvusi ispa- 
nų kariuomenė. Generolas Iturbide 
pasiskelbė Meksikos karalium. Pas- 
kui buvo priverstas pasitraukti, o 
Meksika buvo paskelbta nepriklau- 
soma respublika. 

Vyriausioji neramumų ir pervers- 
mų priežastis yra Meksikos gyven- 
tojų tamsumas ir didelis jų skur- 
das; bet labai daug ermiderių su- 
kelia ir svetimas kapitalas, kurs sten- 
giasi tą kraštą išnaudoti. Ypač 
daug neramumų sukelia kaimyniš- 
kos šalies — šiaurės Ainerikos Jung- 
tinių Valstybių kapitalistai, kuriems 
rūpi, kad Meksikoje nesustiprėtų sa- 
voji pramonė. Kol Meksikos pra- 
monė yra silpna, tol Jungtinių Vels- 
tybių pramonės gaminiai tenai ran- 
da patogią rinką. Amerikos pramo- 
nininkams labai rūpi, kad šita rinka 
neišslystų iš jų rankų. 

Tuo tikslu samdytų kurstytojų 
rankomis yra ruošiami nuolatiniai 
perversmai, kurje kliudo Meksikos 
valstybei susitvarkyti ir jos pramonei 
vystytis. 

Dabartinė. Meksikos valdžia dau- 
giausia gina bežemių, miestų darbi- 
ninkų reikalus ir yra pasižymėjusi 
katalikų tikybos persekiojimu. Nuo 
1926 m. Meksikos valdžia yra už- 
dariusi bažnyčias, uždraudusi pa- 
maldas ir visokias tikybines apei- 
gas. 
Dėl tos priežasties iki pastarųjų 
dienų tenai ėjo kruvinos kovos tarp 
tikinčiųjų katalikų ir vyriausybės. 
Vyriausybė tose kovose visuomet 
paimdavo viršų ir negailestingai žu- 
dydavo katalikus, ypač kunigus. Mat, 
kur tamsumas ir skurdas, ten ir be- 
dievybė! 

Kiek suvartojama popie- 
rio. Popieris, rodos, menkas, ne- 
brangus ir nedaug vartojamas da- 
lykas. Rodosi, sunku net manyti, 
kad jo gamyba turėtų didelės reikš- 
mės. O tikrumoje ne taip yra. 

Imkim, pavyzdžiui, Vokietiją, kur 
viskas labai gerai suskaičiuota. 

Taigi, čia popierio gamybai suvar- 
tojama: akmens anglies už 52 mi- 
lijonus markių, medžio už 214 mil. 
markių, chemikalių už 40 mil., 
skarmalų už 17 mil., šiaudų už 7 mil. 
markių. 

Iš šitos medžiagos pagaminama 
įvairaus popierio už 1200 milijonų 
markių (2400 milijonai auks.). 

Jei Vokietija pirktų medį popie- 
riui tik Lietuvoje, tai Lietuvos miš- 
kų užtektų vos šešeriems metams! 

Palyginkim dabar popierio ga- 
mybą su kitų dalykų gamyba. 
Taigi, pirmoje vietoje stovi ak- 
mens anglis, kurios kasmet paga- 
minama (iškasama) už 1900 mil. 
markių. Antroje vietoje po anglies, 
popieris — 1020 mil., toliau gele- 
ležis — 879 mil. 

Kam gi tas popieris suvartoja- 
mas? z69/, laikraščiams, 209/, kny- 
goms, 149/, rašymui, 89/5 įvairi+ms 
reikalams ir 329/5; prekėms vynioti. 

Visame pasauly gaminama per 
metus apie 17 milijonų tonų popie- 
rio laikraščiams. Vokietija laikrašti- 
nio popierio suvartoja apie 2 mili- 
jonus tonų per metus. Daugiausia 
suvartoja popierio Amerika. Cia per 
metus kiekvienam gyventujui tenka 
suvartoto popierio 69 klg. Anglijoje 
37, Vokietijoje -6, Prancūzijoje 21, 
Belgijoj 20; Šveicerijoj 20, Švedijo- 
je 10, Norvegijoje 10, Australijoje 
14, Olandijoje 14, Japonijoje 10, 
Cekoslovakijoje 10, Latvijoje 9, Esti- 
joje 9, Italijoje 8, Lietuvoje 6, Ispa- 
nijoje 5, Lenkijoje 5, Rusijoje 3 ki- 
logramai. 

Amerikoje išeina 22 tūkstančiai 
visokių laikraščių. Lietuvoje tik apie 
šimtas, 

Ko vertas šeimininkės 
darbas. Pas mus yra įsivyravusi 
nuomonė, kad sunkiausius darbus 
atlieka vyrai. Moterų darbas mažai 
tevertinamas. Tai yra klaidinga 
nuomonė. Labai dažnai moteris nu- 
dirba per savo gyvenimą net žy- 
miai daugiau, negu vyras. Štai pa- 
vyzdys, 


Vieno Amerikos fermerio (ūki- 
ninko) žmona paskelbė laikraščiuo- 
se, kiek jį atliko darbų per 30 me- 
tų savo šeimyninio gyvenimo. O tų 
darbų begalės: paruošta apie 32.000 
pusryčių, pietų ir vakarienių, iškep- 
ta 37.500 kepalų duonos, sumušta 
2.135 kilogramai sviesto, išvirta 
3.625 litrai uogų, pasiūta 3.200 štu- 
kų baltinių, išskalbta 177.700 štukų 
baltinių ir rūbų, 35.640 valandų 
šlavimo, plovimo ir švarinimo, kas- 
met keliolikos lysvių daržovių sodi- 
nimas, ravėjimas, valymas, karvių 
melžimas, paukščių priežiūra ir ki- 
ti smulkūs ūkio darbai. Cia dar 
neįskaitytas keturių vaikų užaugini- 
mas ir išauklėjimas. 


Jeigu ši amerikietė už savo dar- 
bus būtų gavusi nors vidutinišką 
atlyginimą, ji būtų uždirbus! per tą 
laiką 115.500 dolerių, nekalbant 
apie vaikučių užauginimą, už kurį at- 
lyginti neįmanoma. 

Bet, deja, šeimininkė už savo 
darbus šeimynai ir ūkiui algos ne- 
gauna, dėl to negali juos Įvertinti 
jokia pinigų suma, negali padėti 
savo taupmenų jokiame banke. Ji 
gali tik dirbti, dirbti ir dirbti, ir nie- 
kad nesusilaukti savo darbo įver- 
tinimo.. 

Taigi, vyrai į-ertinkime moterų 
darbą: jos dirba ne mažiau už mus. 

Negrai jau nebelaukiniai. 
Vienas Austrijos mokslininkas ne- 
seniai grįžo iš moksliškos kelionės 
skersai per Afriką automobiliu. Per- 
važiuoti skersai Afriką atogrąžų sri- 
tim, netoli nuo pusiaujo, jam reikė- 
jẹ trijų mėnesių. 

Mokslininkas Vienos miesto geo- 
grafijos draugijoj papasakojo savo 
įspūdžius. Jo žodžiais, ir Afrika 
šiais laikais jau nėra toks tamsybės, 
prietarų ir laukinių papročių kraš- 
tas, koks jis dar buvo prieš kelias 
dešimtis metų, Livingstono ir Sten- 
lėjo kelionių laikais, kada negrai 
Afrikos vidury dar nebuvo matę 
balto žmogaus. 

“—— 


Teisybė, kelių jokių nėra. Mokslį- 
ninkui tekę važiuoti, kaip yra lau- 
kais ir miškais, vaduojantis tik kom- 
pasu. Laukinių žvėrių ir gyvulių ešą 
apščiai. Dažnai tekę matyt antilopių, 
zebrų, žirafų, dramblių, net liūtų. 
Gyvuliai automobilio nelabai bijoda- 
vę ir prisileisdavę gana arti. Kai 
dėl pačių Afrikos gyventojų negrų, 
tai mokslininkui niekur nepasitaikė 
sutikti laukinių giminių, ir negrai 
esą padarę didelę pažangą. Dabar 
jau net vidurinės Afrikos negro ne- 
prigausi ir neįsiūlysi jam stiklinių 
barškučių, veidrodėlių ar druskos 
už auksą ir drambilio kaulus. Ae- 
roplanai ir automobiliai negrams ir- 
gi jau yra pažįstami. 

Praėję, esą, ir mainų prekybos 
laikai. Negrai nusimaną nemenkiau 
kaip baltieji piniguose. Šlamšto 
neimą, o visur vartojami anglų pi- 
nigai: sterlingų svarai, šilingai, pen- 
sai. Dar vieną ypatybę mokslinin- 
kas pastebėjęs: negrai moką varto- 
ti moderniškus ginklus, su kuriais 
jie arti susipažino pasaulinio karo 
metu. Politinis judėjimas negrų tar- 
pe nesąs žymus, nes lig politinio 
galvojimo negrai dar nėsą priaugę. 


lr bet kurios neapykantos baltųjų. 


atžvilsiu pastebėti netekę. Visur 
mokslininką sutikdavę ir priiminė- 
davę vaišingai. Jei kuriose srityse 
gyvendavę mažiau civilizuotos gimi- 
nės. tai pamatę automobilį, pasiša- 
lindavę ir laukdavę, kol nukeliaus 
savais keliais, bet pulti nemėsin- 
davę. 

Bendrai, juodasis kontinentas 
(žemynas) jau nesąs laukinis, bet, 
susiekdamas su europiečių kultū- 
ra, kasdien kultūrėjs. O zoologijai 
(gyvūnijos mokslui) ir botanikai 
(augmenijos mokslui) ten dar yra 
plati tyrinėjimų dirva. Ir šis moksli- 
ninkas savo kelionės metu surinktą 
medžiagą galėsiąs sutvarkyti tik po 
keliu mėnesių. 

S.O.S. S. O. S. — tai pirmo- 
sios angliškų žodžių „save our sou- 
la“ raidės. Yra tai pagalbos šauki- 

mo ženklai, kurie lietuviškame ver- 
time reiškia „gelbėkite mūsų sielas“. 
Šis ženklas pradėtas vartoti praėju- 
sio šimtmečio pabaigoje, kai italas 
Markoni išrado bevielį telegrafą, 
kuris šiandien tebėra vienintelė prie- 
monė jūroje esantiems laivams su- 
sižinoti tarp savęs. Dėka šiam iš- 
radimui, daugelio skęstančių laivų 
keleiviai ir įgulos buvo išgelbėtos, 
Šiandien jau nėra nė vieno keleivi> 
nio laivo, kuriame nebūtų radio 
stoties. 


Ženklą S.O.S. siuntė savo laiku 
„Titanikas“; nuskendęs 1910 metais 
po susidūrimo su ledo kalnu, Be- 
vieliu telegrafu naudojosi ir genero- 
las Nobile savo kelionėje į šiaurės 
ašigalį, Amudsenas ir daug kitų 
lakūnų bei keliauninkų. 

S. O. S. yra tarptautiniai pavo- 
jaus ženklai ir gali būti pavartoti 
tik gresiant katastrofai. Tada tele- 
grafisto pareiga yra labai atsako- 
minga, nes iki paskutinės minutės 
jis turį būti savo vietoje ir šauktis 
pagalbos. Istorijos lapuose auksinė- 
mis raidėmis įrašyti didvyriški dar- 
bai tų Žmonių, kurie skesdami iki 
paskutinės minutės šaukėsi pagalbos. 

Paskutiniu laiku Markoni ben- 
drovė Anglijoje S.O.S. ženklu per- 
davimui įvedė kai kuriuose laivuose 
tam tikrus automatiškus aparetus, 
kurie, laivui skęstant, gali šauktis 
pagalbos be telegrafisto. Toks au- 
tomatiškas aparatas gali perduoti 
tik ženklus S. O.S., bet negali nu- 
rodyti, kurioje vietoje skęstantis lai- 
vas randasi. Dėl to telegrafisto pa- 
reigos laive visvien pasilieka labai 
atsakomingos. 

Oro susisiekime, orlaiviuose, ce- 
pelinuose, naudojamos paprastai te- 
legrafiniai — telefoninės radio sto- 
tys, o ne vien telegrafinės, kaip tai 
daugumoje yra laivuose. Radio te- 
lefonas, kaip tai praktika parodė, 
yra greičiausia ir tiksliausia susi- 
žinojimo priemonė oro susisie- 
kime, 

"GALVOSUKIAI 179) 


Galvosukių sprendimal: 


10 (106) Nr. 


1. Šimtapaltis varo degtinę ir stato ją ant stalo. 2. Lenta— Venta. 3. Arabas 
pridėjo prie 17 arklių dar vieną ir gano 19. Dabar ėmė dalyti. Pirmam 
davė pusę, vadinasi— 9, antram trečiąją dalį—tai 6, o trečiam— 9 dalį, tai 2. 
Viso 94-64-2—=17. Savo gi arklį atsiėmė. 4. Langas, alavas, melagė, anglas, 
pakyla. 5. Išsprendė 7 uždavinius, neišsprendė-— 6. 6. Batas—vinis— batvinis. 
7. „Šimtąjį žingsnį žengiant“. „J. Dr.“ 4 (100) Nr. 


11 (107) Nr. 


1. Pagalbiniai žodžiai. Apačioje — „Gediminas“, viršuje — „tu vežk už 
jūrų“. Žž „Mūsų Vilnius gražus miestas“. 2. Karas — maras — aras. 


2 6AB 519] aaun 

4. Juozukas turėjo 4 obuolius, įs|o|7|5|9| i |2 | s | 4 


o Jonukas 2. 6. a) Vanduo, b) malūno sparnai. 


12 (108) Nr. 


7. Lai laimė Sprendėjus lydi. 2. Jepeve del tee eier Mer- 


gaitės pažymėtos taškeliais, o berniukai linijomis. 3. Sniegas — miegas. 


4. | 50 | 100] 50 5. Turėjo 24 skatikus. 
100| | r99 9; | M | ė | o | (mėnulis). 
50 | 100| 50 | 


i S neis laikais kryžiaus ant Ii kų visai nebuvo, 
8. a) Raštas, b) žirnis, 

(109) Nr. 


„Pakišk, Parama, Povilu, Puoton, Pažiba, Piktas. Sprendimas: Kaunas, 


. Vana — nagas — Vanagas, 


„Viščiukų — 90, kalakutų — 1, žąsų — 0, 


J 
2 
3. Vyturys, pakaušis, Alytus, Lyda, Jonas. Sprendimas: Vytautas. 
4 
ô 


„ Iš viršaus apačion: 1— lyra, 2—0da, 3—ir, 4—oši, 5— šaka, 
Iš kairės dešinėn: 2—oro, 6— Arabija. 


© 


Vaisinis medis. 


T 


„ Motiejus pasakė tai prieš N, Metus, gruodžio 31 dieną, 


Konkurso dalyviai; 


Averka P, (Vilnius) — 2 t, 


Akstinas A. + — T2 
Ankėnaitė V. „ — 14, 
Bublys B. 3 — 56. 


Boguševičius K. (Antalgė) = 
Bingelis P. (Puvočiai) — 53. 
Balevičius J’ (Mikalajauka) — 13. 
Bruzgaitė O. (Dainava) — 17. 
Bindoraitė G. (Vardziukiemis) — 48. 
Bliudys V. (Vaiponios) — 45, 
Babkauskaitė B. (Vaitakiemis) — 8- 
Bucka J. (Mockos) — 10. 
Černiauskas P. (Vardziukiemis) — 49. 
Černiauskas J. (Antalgė) — 50. 
Čeponas J- (Kretonys) — 44. 


Čekauskas J. (?) — 26. 

Degutis V. (Soželkos) — 13. 
Degutis J. — 13. 
Galčius J. COET — 47 
Jurkūnaitė l. (Punskas) — 2. 
Kukauskas J. (Vilnius) — 53. 
Kalesinskas A. (S. Ramonai) — 55- 
Keršis J (Variškiai) — 17. 
Krasauskas Ad. (Didžiasalis) — 45. 
Lapėnas Ad. (Rekučiai) — 55 
Markevičius A. (Punskas) = 24. 
Mudėnas G. (Vilnius) — 51. 
Matulevičius A. (Vaiciuliškiai) — 42. 
Matulevičius J. — 42 
Molis M. (Vilnius) — 51. 
Melinauskas A. (Šlynakiemis) — 56. 
Nemeika J. (Rekučiai) — 54. 
Norkūnaitė T. (Juodgalviai) — 20. 


Norkūnaitė S. =P 
Oparinas Al. Akiniai — 7, 
Oparinas G. S rrtii 


Dovanas laimėjo: 


Paukštė P. (Čepuliškė) — 40, 
Poškus P. (?) — 2. 
Paukštė J. (Čepuliškė) — 56. 
Papšys P. (Galalaukiai) — 45. 
Paukštė Jonas (Čepuliškė) — 44. 
Paukštė P. (Švenčionys) — 40, 
Radziūnaitė K. (Vaiponios) — 41, 
Radzevičius J. (Lynažerys) — 27. 
Šalna J. (Sar kupanka) — 51. 
Survilaitė E. (Vilnius) — 14. 
Savickas B. (Didžiasalis) — 45. 
Savickas J. (Lynažerys) — 21, 
Sužiedėlis A. (Vilnius) — 57. 
liaužys Juozas (Oškiniai) — 52. 
Šaltis K, (Gudeliai) — 55. 
Tumelis J. (Punskas) — 2. 
Umbrasas J. (Vardziukiemis) — 49. 


Umbrasaitė J. z —- 49, 
Umbrasaitė A. 2 — 49. 
Umbrasaitė M. £ — 40, 
Umbrasas P. — 49. 


Umbrasaitė J. tS5 Balis aj 39. 
Vinciūnas R. (Vilnius) — £5. 
Večkys Ad. 11551 
Valinčaitė T? ES 2; 
Večkys S. (Šklėrai) — 2. 
Višniaus' as L. (S. Ramonai) — 2. 
Virbyla Ąlb (Vaiponios) — 52. 
Valinčaitė C. (Punskas) — 58. 
Valinčaitė E. A — 58. 
Večkys I. — (Vilnius) — 53. 
Zagorskas Ad. (Antalgė) — 56. 
Žydelis J. (Vilnius) — 2. 


. Žilinskas (Pristavonys) — 1. 


Žukauskas J. (Vaičiuliškiai) — 30. 
Žižmaitis J. (?) — 1. 


E. Valinčaitė: „Per Europą ir Afrikos kraštą“. M. Molis: „Didžiųjų vyrų jaunystė“. 
Ad. Zagorskas: „Dieve, pasigailėk mūsų“. Ad. Lapėnas: „Bermontininkars Lietuvą užpuo- 
lus“. J. Galčius: „Paslėpta žaizda“. A. Krasauskas: „Baisiųjų randonodžių vadas“. J. Um- 
brasaitė: „Kas kiekvienai jaunai moteriai žinotina“. V. Ankėnaitė: „Motina“. J. Žukauskas: 


„Vytukas“. J. Svedas: „Farmerių vaikai“. 


Dovanos galima atsiimti redakcijoj ERAEN arba pər jgaliotinius, o kas norės, — 


galėsim išsiųsti paštu. 

Ko čia juoktis? 


— Ko čia tamsta ateini pas mane su 
gaidžiu? — klausia laikrodininkas. 

— Atsiprašau poną,— sako sodietė, - 
visuomet giedodavo šeštą valandą, o da- 
bar vėluojasi 20 minučių. 

(OJO) 


Mažas Pranukas, neklabenęs į durįs, 
įeina kambarin savo vyresnės sesutės, pas 
kurią tuo metu viešėjo jaunikaitis. 

— [eidamas svetiman kambarin pri- 
valai paklabenti durysna — pamokino se- 
sutė. 

— Juk aš visuomet žiūriu pro rakto 
skylutę, ar galima įeiti, —atsakė Pranukas. 


OJO) 


Zinot, kolega, dar abejoju kas čia ge- 
riau pasirinkus, ar okulistiką, ar dentistiką? 

— Žinoma, kad dentist'ką. 

— Kodėl? 

— Ar gi tau nea šku. Žmogus turi 
dvi akis, o dantų trisdešimts šešius. Prak- 
tika visuomet tikresnė. 


©0 


Teisėjas: — Ar, kaltinamasai, dir- 
bai kur nors? 


Kaltinamasis: — Negalėjau dir- 
bti, nes beveik visą laiką sėdėjau kalėjime. 
(OXO) 

Juozukas: — Aš, mamyte, kad 


greičiau užmigti, visada atsigulęs lovon 
skaitau iki šimto. 

Motina: — Ką tu sakai, Juozuk! Juk 
tu nemoki iki šimto suskaityti. 

Juozukas: — Tai man ir nereikia 
iki šimto mokėti. Juk aš visuomet greit 
užmiegu. 

(OXO) 


Marytė: — Mamyte, tu sakai, kad 
ką šiandien gali padaryti, neatidėk rytojui. 

Motina: — Taip, sakiau ir taip vi- 
suomet reikia daryti. 


Redaktorius ir leidėjas Antanas Juknevičius. 


Marytė: — Tai šitaip ir darysime 
Duok, mama, šiandie suvalgysim tuos sal- 
dainius, kuriuos padėjai spinton ir sakej 
juos valgysim sekmadienį. 


(OJO 


— Turbūt mėgsti Joną, kad su juo 
taip daug flirtuoji? 
— Visai ne, tlirtuoju su juo, nes ne- 
kenčiu jo Žmonos. 
68 


Mokytojas klausinėja gramatikos. 
— Aš prausiuos, tu prausies, jis prau- 
sias... Koks čia bus laikas Jonuk? 
— Tai bus šeštadienio vakaras, — at- 
sakė Jonukas. 
(OLO) 


Per geografijos pamoką mokytojas iš- 
šaukia mokini prie žemėlapio ir klausia: 
— Na, Vytuk, parodyk, kur Amerika? 

Mokinys ilgai žiūri į žemėlapį. 

— Labai negražu, Vytuk. Esi jau ke- 
tvirtam skyriuje, o dar Amerikos nerandi, 
— ėmė bartis mokytojas. 

— Ponas Mokytojas norit, kad aš tuo- 
jau ją raščiau. Juk Kolumbas nemano no- 
sim ir tai visus metus ieškojo, — pasiaiš- 
kino mokinys. 

(OJO) 


Motina užduoda savo mažai dukrelei 
visokių mislių. Tarp kitko sako: 

— Dega šešios žvakės Jei dvi užge- 
sinsim, tai kiek liks? 

— Tik dvi ie Jiks,—atsakė dukrelė. 

— Kodėl tik dvi? 

— Juk tik tos dvi ir liks, kurias už- 
gesinsi, nes kurios paliks degti, tai ir su- 
degs, — paaiškino dukrelė. 


OJO) 


Vincukas grįžo iš mokyklos ir sako 
motinai: 

— Mūsų mokytojas turbūt nėra ma- 
tęs arklio. 

— Kaip tai, juk mūsų kaime jis jau 
antri metai, o čia juk kiekvienas ūkinin- 
kas turi arklį, — paaiškino motina. 

— Tai kodėl, kai aš nupiešiau arklį, 
ir jam parodžiau, tai jis ir klausia: koks čia 
gyvulys? 


66 
— Mamyte, ar tavo akiniai kiekvieną 
daiktą padidina? — klausia motinos ma- 


žoji Onytė. 
— Taip, vaikeli, padidina, — atsakė 
motina, 
— Tai dabok, mamyte, kai rieksi man 
pyrago, būtinai užsidėk akinius, — primig- 
tinai prašė Onytė. 


„RUCH“ spaustuvė Vilniuje. 


